text:
Catharina Gardens ta ofresé hopi bèrdè i luho KONSTRUKSHON DI 21 KAS NA BENTA DEN SEGMENTO DI ENTRADA MEDIO TA RANKA SALI
Catharina Gardens ta ofresé hopi bèrdè i luho
KONSTRUKSHON DI 21 KAS NA BENTA DEN
SEGMENTO DI ENTRADA MEDIO TA RANKA SALI
WILLEMSTAD – Siete mucha di 6 pa 10 aña a inisiá e konstrukshon ofisial di Catharina Gardens. Armá ku un kuchara di mèsla i ku hèlm di protekshon, e muchanan a mustra nan abilidat den konstrukshon. Di un manera perfekto nan a pone e promé piedra pa un set di bibienda moderno, luhoso i pagabel pa e segmento di entrada medio.
Riba e tereno konosí komo e kavel di ‘Bo Mes Kas’ en total 21 kas lo keda konstruí. Kontratistanan lokal ta ehekutá e proyekto. Nan lo usa materialnan di konstrukshon di alta kalidat, ku nan lo kumpra lokal, mas tantu ku ta posibel.
Fleksibilidat
Un aspekto ekstraordinario di Catharina Gardens, ta e uso di hukinan bèrdè, tantu paden komo p’afó. Ta kombiná esakinan ku espasionan habrí i konekshonnan bunita entre e kambernan. Banda di por skohe entre un kas di dos òf tres piso, e propietarionan en gran parti tambe ta disidí unda ta lokalisá e kambernan den nan kas. Nan por skohe unda nan ke nan kushina, komedor, òf sala, i nan por opta pa inkluí un ofisina den lugá di un kamber èkstra. E fleksibilidat aki ta resultá den un variedat grandi di funkshonan pa bibienda, entre otro e posibilidat di kombiná bibamentu ku traha for di kas. Dor di esaki e bibiendanan ta adekuá pa diferente gruponan. Por ehèmpèl: personan ku ta kumpra un kas pa promé be, famianan, hende soltero, i hende grandi.
E konstrukshon di Catharina Gardens ta den man di Edwin Slieker, desaroyadó di proyekto; i Richard Kos, spesialista finansiero. Edwin Slieker, direktor di Zalka Construction & Consultancy B.V. tin mas ku 25 aña di eksperiensia ku ingenieria, konstrukshon, i maneho i desaroyo di proyektonan na Kòrsou. Richard Kos ta direktor di Kos ta Bon, ku ta suministrá hipotek for di 2006. Huntu nan lo yuda e kumpradónan di kas di A-te-Z, inkluso konseho di hipotek i finansiamentu.
Hotspot
Ku konstrukshon di Catharina Gardens e situashon di inseguridat ku tabata reina rònt di e kavel di Bo Mes Kas, ta yega na su fin. E desaroyadónan i Domeinbeheer a akordá ku huntu nan lo desaroyá e tereno. Entretantu, a finalisá e tres kasnan riba e kavel di Bo Mes Kas, i a yuda e propietarionan ku nan finansiamentu. Ademas, a integrá nan kas den e diseño di Catharina Gardens, i a asegurá ku nan por hasi uso di e area bèrdè di Catharina Gardens. Ku esaki a tuma e promé paso pa traha di e parti mas pariba di e isla un hotspot, ku ta uni bibamentu, trahamentu i rekreashon.


c: text/html

text:
WILLEMSTAD (FFK) — Despues ku nos selekshon nashonal a logra klasifiká pa e terser buèlta di e weganan di kualifikashon pa mundial Rusia 2018, awor ta toka turno na nos selekshon nashonal di dama U-20 pa saka kara di Kòrsou den e promé rònt di e weganan, pa kualifikashon pa mundial di dama U-20 na Papa New Guinea i e kampionato di dama U-20 na Honduras 2015, ku ta tuma lugá na Puerto Rico.
Despues di dianan di trainingnan intensivo i un temporada di preparashon ekstenso, mañan, djamars 16 di yüni 8:00AM nos selekshon nashonal di dama U-20 lo biaha pa Puerto Rico pa asina kumpli ku nan kompromisonan den e promé buèlta di e CFU Woman’s U-20 Cup Tournament ku ta tuma lugá di 17 pa 24 di yüni próksimo.
Nos pul ta konsistí di e siguiente paisnan; Anguilla, Antigua & Barbuda, Puerto Rico i Kòrsou.
Skema di weganan:
Nos selekshon nashonal di dama U-20 ta konsistí di un grupo di 19 hungadó ku ta wòrdu dirigí pa Sr. Rudsel Monte ku ta e direktor tékniko di e selekshon aki i Sr. Rovian Carolina ku ta e asistente di e direktor tékniko.
Tambe ta biaha huntu ku e selekshon Sra. Nadine Carolina ku ta esun enkargá ku e materialnan di e selekshon, un masahista kual ta Sra. Rose-Marie Curial i e hefe di delegashon ku ta Sr. Harry Davelaar, miembro di direktiva di FFK.
Nos selekshon ta konsistí di e siguiente hungadónan:
- Tyxirah Simmons
- Ketsiah Nahr
- Yesmin Levens
- Shade Desir
- Kiara Snel
- Kadisha Martina
- Dianthe Scheeper
- Lindsey Hart
- Caitlin Heide
- Sterre Noordhoek
- Samantha Statia
- Chante Zuidgeest
- Stephany Passial
- Jerusha Martina
- Lauryn Richardson
- Riesmarley Tokaay
- Brithney Schoop
- Sullyvienne Noten
- Kiara Angelino
FFK i MCB kier a deseá nos selekshon di dama U-20 tur klase di éksito i tin sigur ku nan lo sa di hasi un bon trabou na Puerto Rico den e CFU Woman’s U-20 Cup Tournament.

robotstxt: allowed

filter: keep


text:
ORANJESTAD – Mitar di e placa di overtime cu gobierno a paga na 2021 tabata na polis. Asina minister di Finanza Xiomara Maduro a bisa diahuebs mainta, den direccion di sindicato di polis SPA cu tabatin critica cu tin miedo cu polis lo no haya overtime paga debi na e areglo ‘nobo’ cu gobierno a introduci. E areglo ta bisa cu tur ambtenaar por traha maximo 40 ora pa luna na overtime y despues por haya time back. Maduro su intencion tabata pa mustra cu hasta den pandemia, overtime a wordo paga 100%, pues no ta compronde e argumento di e sindicato cu tin miedo di keda sin overtime.
CRITICA
E mandatario tambe a dirigi su mes na dirigentenan di e sindicato unda cu un di nan a sugeri cu porta polis tin cu tira atraco pa haya placa pa come, si cos sigui manera e ta. E mandatario a mustra cu cifra con KPA a haya casi 11 miyon di e 21 miyon cu a paga aña pasa. Y cu mayoria di e overtime ta bay pa e departamentonan di polis, KIA y Cuerpo Especial Arubano. Despues di KPA, esun cu mas ta haya overtime ta trahadonan di KIA (Prison) sgui pa CEA (Cuerpo Especial Arubano) (1.4 miyon na 2021) y GNC (Guarda Nos Costa) cu1.2 miyon na 2021. Ademas e mandatario a sigura cu pa tur e departamentonan en cuestion, tanto na 2019, 2020 y 2021 a paga overtime 100% tur ora.
INVESTIGACION
E mandatario a mustra tambe cu ta haciendo investigacion pa wak con miho por structura e pago di overtime, pasobra a mira cu mientras cu overtime ta pasobra normalmente tin escases di persona, cu esaki no necesariamente ta e caso. E mandatario a mustra cu ta busca hende traha y ainda e overtime ta halto pues ta un otro motibo tin cu ta pagando e overtime. Ta pensa cu esaki por ta algo structural y cu pa esey mester wak con por haci pa e pago di overtime por ta miho pa evita dimas.
ORANJESTAD – Diamars dia 27 di September a celebra World Tourism Day y na mesun momento tambe a celebra Cruise Tourism Industry, cual ta un parti importante den e industria di turismo. Minister di Turismo y Salud Publico, Sr. Dangui Oduber, a inaugura e “Cruise Tourism Symposium” diamars atardi na Marriott Ballroom.
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
ORANJESTAD – Gobierno di Aruba a trata e tema di reapertura di frontera cu Venezuela diamars cu secretario di estado hulandes Eric van der Burg, cu tin e cartera di Husticia y Siguridad. Ministernan Rocco Tjon, Evelyn Wever-Croes y Glenbert Croes a reuni cu e mandatario hulandes, mirando cu e topico di estranheria ta toca diferente faceta, y ta resorta bou di diferente Ministerionan a scoge pa reuni den e constelacion aki.
ORANJESTAD - Minister di Asuntonan Economico mr. Geoffrey Wever a informa diamars cu Oficina Central di Estadistica a publica e ultimo infomacion di cifranan di importacion y exportacion.
ORANJESTAD – Entrante 2023, actual abogado Ronald Wix ta bira e proximo minister plenipotenciario pa Aruba na Washington (Merca). E ta reemplasa Joslyn Croes cu aworaki tin e funcion ainda. Abogado Wix a confirma e funcion aki pa noticiacla diamars atardi. E intencion ta pa sr Wix inicia su funcion nobo den di dos cuartal di otro aña, mas bien entre april y mei di 2023. Mientrastanto a pidi sra Croes pa keda den funcion te fin di aña, pa tur cos keda regla di un forma mas nechi. A compronde di e abogado cu sra Croes ta cooperando hopi bon cu e transision aki tambe.


text:
Hopi biaha hende ta mas interesá den ken ta tras di sierto mensahe ku e mensahe mes. Nos a opta pa laga e mensahe papia pa su mes promé i pa sali despues. For di prinsipio tabata e intenshon pa bini dilanti i duna kara. Esnan ku ta kontra di e mensahe ta purba distraí for di nos mensahe kla i raspá.
1) Informá nos pueblo dje bentahanan pa Kòrsou tin mas koperashon ku Hulanda
2) Un petishon di firma ku esnan na fabor di mas koperashon ku Hulanda por firma
3) Empoderá YDK atrabes di akshonnan konkretu
4) META FINAL: Yega na mesun derechonan ku habitantenan di Hulanda.
Fundashon Akshon Awor ta fundá konforme lei i ta inskribí na Kámara di Komèrsio. Nos ke akshon awor pa trese kambio den Kòrsou su struktura estatal ku no ta funshoná. Fundashon Akshon Awor ta boga pa bini mas kòntròl riba gobièrnu pa stòp di malgastá nos plaka. Nos ta kere den mas koperashon ku Hulanda.
Kòrsou tin e derecho di outo-determinashon. Ta nos por disidí riba nos futuro. Si nos disidí ku nos ke bira provinsia, Hulanda mester aseptá esaki. Nos ta boga pa riba término haña e mesun derechonan ku habitante na Hulanda. Nos ta dispuesto pa yuda hunga un papel pa logra esaki.
Outonomía ta nifiká ku bo ta kapas di karga bo mes i para riba bo pia. Den aña 2010, Hulanda a saneá nos debe di ANG. 4.000.000.000, bahando esaki te na ANG. 1.300.000.000. Apesar ku nos ta yama nos mes outónomo for di 2010, nos no a logra NI ÚN AÑA DEN PLÙS, esta, sin defisitnan anual di miones. Es mas, entre 2011 i 2018, Kòrsou su defisit averahe tabata mas ku ANG. 100.000.000 pa aña pa un total di mas ku ANG. 800.000.000!
No tin sifra di 2019 ainda, pero e tabata un aña ku a konosé defisitnan hopi grandi kompará ku e añan anterior basá riba entre otro krisis na refinería. I pa motibu di COVID, 2020 lo bira hopi mas pio atrobe hibando nos na un defisit total aktual di riba 3.000.000.000 mion i niun hende no sa kuantu mas COVID lo bai kosta. Ta probable en todo kaso ku nos lo sinti e efektonan di COVID-19 pa múltiple aña mas. Pues bon mirá nos ta outónomo pero na nòmber so.
Nos asina yamá outonomía no a funshoná. Pobresa a krese i tareanan básiko di gobièrnu manera kuido, edukashon i finansas públiko ta den peliger mientras no tin un plan pa nos sali for di e situashon prekario ku nos ta aden. Nos no ta pensa ku mester sigui pèrdè tempu pero bini ku kambio di direkshon pa yuda hende den ku nesesidat urgente i pa nos tur riba término por bai dilanti. Un kos ta sigur; si nos ke bai dilanti, nos mester invertí i subi nos produktividat. Nos ta konvensí ku Hulanda por yuda nos logra esaki.
Nò, esaki ta algu ku ta pará kompletamente lòs for di nos metanan.
Nò. Fundashon Akshon Awor ta konsistí di habitantenan prekupá di Kòrsou ku ke pa Kòrsou bai dilanti i ta boga pa nos habitantenan haña e mesun derechonan ku habitantenan na Hulanda mas pronto ku ta posibel. Esnan ku ta pretendé ku ta Hulanda ta tras di Fundashon Akshon Awor ta falta rèspèt na habitantenan di Kòrsou ku legítimamente ta di opinion ku mester bin un kambio den maneho di nos pais awor ignorando loke un kantidat grandi di hende ke. I nos ta biba den un pais liber kaminda kada ken tin derecho pa opiná lokual nan ke. Kòrsou ta un pais hulandes i Fundashon Akshon Awor no tin berguensa di esaki. Al kontrali, nos ta kontentu ku Kòrsou ta forma parti di Reino.
Nos por pero NO nos so. No ta nos abilidat ta nos estorbo mayó, pero e kantidat relativamente abou di 160.000 habitante . Rònt mundu nos no ta mira paisnan ku menos ku 500.000 habitante floresé. Sigur no esnan sin rekurso natural. Bo ta kere ku bo por nombra 3? Simplemente e gastunan pa ofresé un poblashon chikitu e rekursonan básiko (p.e. produkshon di koriente i awa, kuido i skol, mantenshon di karetera, polis i duane) ta muchu karu pa e totalidat di trahador lokal ku mester karga nan. Al kontrali, den e tempu insigur ku nos ta bibando aden, ta kumbiní nos buska stabilidat dor di forma parti di algu mas grandi ku nos, kual ta Hulanda i asta Union Europeo.
Nos ta biba den un otro tempu kaminda klaramente nos no por para riba nos mes. Krisis di Corona, kambio den temperature di mundu ku ta kousa disturbio di medio ambiente i disturbio nashonal. Kambio radikal i inkietut rònt mundu i serka di nos ta kousa mas insiguridat ku nunka. Nos mester bai den un direkshon ku ta kumbiní nos den presente i futuro, no den pasado.
No ta di kompará ku Kòrsou. Inglatera ta un pais grandi ku hopi rekurso. Realístikamente nos opshonnan ta limitá. Nos mester skohe loke ta kumbiní nos mirando nos tamaño. Nos tin hopi pobresa i mayoria hende no ta dispuesto di mira e pobresa aki sigui krese djis pa nos keda pretendé ku nos ta outónomo.
Nos ke biba riba nivel di Hulanda pero produsí riba nivel di Karibe. Pa tene kabes riba awa i sali for di buraku, nos mester ta dispuesto di hasi sakrifisio. Pa kompetí riba tereno internashonal nos mester traha riba nos disiplina, produktividat i servisio. Nos mester invertí den enseñansa riba tur nivel inkluso pa adulto. Pa logra, mas ku tur kos mester di fondo i hasi uzo di konosimentu na nos alkanse. Nos mester traha duru i kumpli ku palabrashon. I mester por tuma medida kontra di esnan ku ta abuzá di nan kondishonnan di trabou (p.e. mèldu malu sin ta malu, traha toko den toko). Òf ku simplemente no ta hasi nan trabou di un manera satisfaktorio i ku ta haña ku mester keda paga nan tòg. Tambe nos mester atendé finalmente kontra salarionan fuera di tur proporshon ku entidatnan di gobièrnu ta paga i ku nos isla no por karga. Admeas nos mester aktua duru kontra di korupshon ku ta espantoso i ku ta mata progreso.
Sklabitut tabata tempu ku un grupo no tabata liber. Danki Dios esaki ta den pasado. Esaki no kier men ku nos no a yega ainda kaminda nos mester ta. Pero, nos mester fiha nos bista riba futuro. Nos ta biba den un pais demokrátiko. Nos ta boga pa mas pronto posibel NO tin diferensia entre habitantenan na Hulanda i na Kòrsou. Nos punto di salida ta pa haña mas tantu posibel e mesun derecho (i debernan) ku habitantenan na Europa. Nos ta realisá ku esaki lo ta un proseso di negosashon duru di años i ku ta bai den fase, pero e meta final ta pa nos tin mes derechinan ku habitantenan di Europa.
Hopi hende tin famia i relashon ku hulandes na Kòrsou i na Hulanda. Hopi famia ta di rasa mas i mas mesklá. Kòrsou no ta di hende di ningun koló, ni kla ni skur. Nos no mester laga kolor di nos kueru determiná ken nos ta konfia, ku ken nos ta anda ni kon leu nos ta yega. I mas ku tur kos, nos NO ta katibu i nos NO mester sinti nos mes katibu hamas. Hopi hende ta enkadená nan mes ku sklabitut mental i esaki ta stroba nan di wak i bai dilanti. Ta importante pa konosé bo pasado, pero tene kuenta ku bo pasado no ta determiná bo futuro. Libra bo mes di sklabitut mental. Meskos ku tin yu di Kòrsou bon i malu, tin hulandes bon i malu. Es mas, nos mester saka mas benefisio di nos relashon ku Hulanda, un dje paisnan mas avansá i ku mas rekurso na mundu, i ta habrí pa siña di nan. Pa logra esaki nos mester siña kumpli tambe ku palabrashon. Nos ta negoshá pa nos i Hulanda pa Hulanda. Esei no kier men ku nan ta nos enemigu òf ku nan ke nos malu. Nos mester siña trata ‘zakelijk’ ku Hulanda sin bira emoshonal pensandp kada bes riba pasado.
Ta bèrdat ku Hulanda no semper a kumpli. Meskos di otro banda probablemente Hulanda tambe ta haña ku nos a nèk nan den pasado pasobra hopi biaha nos a bisa pero despues nos no a hasi. Nos tampoko no a kumpli semper. I hustamente p’esei nos ta boga pa yega na un relashon kaminda na final no tin diferensia entre nos derecho i debernan kompará ku esnan di habitantenan na Hulanda. Nos mester keda skèrpi. Hulanda ta negoshá duru i nan tin mas rekurso ku nos, kual ta hasi negosashon difisil semper. P’esei nos mester yega na akuerdonan mas ‘waterdicht’ posibel ku kual nan no por keda sin kumpli fasilmente. Di otro banda nos tambe mester kumpli i trata i siña mira Hulanda no komo un amigu ni enemigu pero komo un partner kaminda nos ta kumpli ku nan i nan ta kumpli ku nos.
Boneiru a bai dilanti mientras Kòrsou a bai atras. 3% di desempleo. Kresementu ekonómiko anual. Mihó kòntròl riba mandatarionan. Gran mayoria di poblashon ta satisfecho ku e kambio. E proseso ta leu for di kla i mester sigui desaroyá. Kada desaroyo ta bin ku su sakrifisionan, pero na final e struktura ta kumbiní nan.
E proseso na Boneiru ta andando. Tin kos ku no ta lokual nan mester ta i por mehorá. Partikularmente pobresa serka hende grandi kousá pa subida di preis despues di dolarisashon. Den sierto sentido Boneiru a krese muchu lihé i siendo un pais ku un poblashon hopi mas chikitu ku Kòrsou, relativamente hopi no-Boneriano ta forma parti awor di nan poblashon. Boneiru tin ku sigui lucha pa drecha loke ta robes. I Kòrsou mester siña di lokual a bai robes na Hulanda.
Like i share nos Facebook posts. Si bo ta kere ku bo por kontribuí di forma adishonal, bo por manda nos un mensahe privá riba nos Facebook. Nos ke ofresé workshop kòrtiku pa amplia nan kapasidat. Si bo ta dispuesto pa duna workshop pa kompartí bo konosementu ku otronan pa yuda nan bai dilanti, plis tuma kontakto ku nos.
Nos struktura estatal no ta funshonando. Pobresa, inseguridat i korupshon ta for di man i realmente nos no ta outónomo. P’esei awor mas ku nunka nos mester buska mas aserkamentu ku Hulanda pa kaba ku pobresa, yuda nos trese trankilidat, oportunidat, maneho finansiero, hustisia i mayor bienestar pa nos tur. Pasobra kada unu di nos ta meresé esei!


text:
Un tempu pa bin i un tempu pa bai: pubertat
Pa hende i kachó e pubertat ta un periodo turbulento den e kabes i kurpa. E kurpa i spiritu ta wòrdu prepará di un manera kímiko biológiko pa prokreashon i pa bida di adulto. Ta e temporada di eksplorá mundu buskando bo mes lugá i posishon miéntras tantu bringando e outoridat establesí. Reglanan ku tabata konta anteriormente no ta konta mas. Komunikashon tokante esaki (kasi) no ta posibel mas i frustrashon, inpasiensia i impotensia ta algu ku bo ta konfrontá kontinuamente. Pa resumí, ta un periodo ku tur hende ke pa pasa mas lihé ku ta posibel. E ta un periodo ku, danki Dios, ta temporal. E pregunta ta kon abo ku ta doño di un kachó den su pubertat tin ku atendé kuné.
Meskos ku ta konta pa hende pa kachó tampoko no tin un buki di instrukshon kon pa atendé ku pubertat. Tòg tin algun manera kon pa atendé ku e periodo difísil aki pa por pasa dor di e periodo aki di un manera un poko mas fásil i esaki ta algu ku ta duna hende speransa. E maneranan aki ta algu ku bo por mira komo algu pa sostené i agregá na bo edukashon i training ku bo a duna anteriormente. Trata na realisá bo mes ku bo kachó no ta presentá ku un komportashon pasobra e tin un kos pensá pa e hasi ku bo. E no ta hasi sierto kos pa motibu di malisia. E ta hasi esaki, pasobra e ta un puber i pasobra e no por otro. Sin e proseso aki e no por krese i bira un kachó adulto stabil i kompleto. Bo kachó ta drenta den su pubertat ora e tin mas o ménos 8 luna, algun kachó algu promé i otro algu despues. Despues tin un di dos periodo kòrtiku di pubertat ora e tin mas o ménos 24 luna. Ora e tin 2,5- 3 aña bo kachó ta spiritualmente i físikamente un kachó adulto, kachó di rasa chikí ta algu promé.
Kiko bo por hasi:
Mantené e reglanan di atendé ku otro den bo famia manera palabrá.
Sea konsiso sigur den e periodo aki den mantenshon di bo reglanan. Esaki ta konta pa tur hende ku ta atendé ku bo kachó (sigur pa miembronan di famia i bishita ku ta bin ku regularidat). Klaridat ta duna trankilidat pa tur dos partido i lo keda rekompensá despues di e pubertat.
Duna solamente e komandonan solamente si bo tin sigur ku lo e sigui nan, sino e ta siña solamente kon pa neglishá bo (mas). I puntra bo mes sinseramente si e tabata dominá e komandonan promé ku su pubertat. Bai trankil un stap bèk den bo ehersisio i no lubidá di dun’é su rekompensa ora e hasi algu bon. Kòrda bon, si e kachó hasi algu ku lo keda siguí pa un rekompensa lo e ripití e komportashon aki mas lihé.
Kontrolá e sirkunstansianan i evitá ku bo kachó ta bolbe kometé “fayo”. Sea kreativo den esaki i pensa promé bo aktua. Ta na bo pa ta mas sabí ku bo kachó i esaki ta evitá tambe korekshon innesesario.
Sali ku bo kachó na un faha (kabuya) largu si bo nota ku e tin difikultat di bin serka bo. Na e manera aki bo ta mantené e kòntròl ora bo duna e komando “aki” (bo ta hal’é aden ora e neglishá bo). Apesar di esei bo ta bai práktika mas kuné den un ambiente kontrolá. Den e situashon aki bo ta dun’é rekompensa masha dushi pa e bal mas p’e pa e bin serka bo. Ora e komportá bon bo por purba atrobe den un ambiente mas habrí. Realisá bo mes ku si un ambiente ta muchu interesante ku otro kachó por ehèmpel i holónan dushi bo por yam’é kuantu ku bo ke pero e no tin sentido. Warda un ratu trankil te ora e promé suspenso kita, bira i kana bai den e otro direkshon miéntras bo ta yama bo kachó di un manera alegre. Di mes ora e komportá di e manera deseá bo ta duna un rekompensa grandi.
Bo kachó ta eksplorando mundu, ke men sòru pa bo keda interesante pa bo kachó. Hasi kuné e práktikanan di atenshon ku regularidat den su ambiente sin ku tin muchu distraishon. Si e kumpli ku esaki, oumentá e distraishon tiki tiki. Varia ku wega i rekompensa di tal manera ku su atenshon pa bo no ta kita. Pasobra dikon e kachó lo bin serka bo si bo no ta interesante p’e i tin otro kaminda ku ta mas agradabel.
No straf bo kachó NUNKA na momentu ku e yega bèk. Tampoko si el a pone bo warda mei ora. Na e momentu ei bo ta straf e pasobra el a bin bèk, pasobra esei ta e lokual ku el a hasi por último. E lo konektá e straf ku el a bin bèk i otro bia lo e evitá di bin serka bo bèk. Hopi hende ta straf nan kachó pa algu ku el a hasi na un distansia. Por ehèmpel el a ranka un mata for di pòchi, bo ta mir’é ta hasié i bo ta yam’é pa e bin serka bo. Bo ta straf e, abo tin e mata den bo kabes. Lamentablemente e serebro di e kachó no ta funshoná asina. Echo ta ku bo ta straf e pasobra el a bin serka bo.
Destrosá/kibra kos, hopi puber ta kuminsá ku destrosá kos. Mata, sistema di drep, instalashon di waya, paña etc. Kibra kos hopi bia tin 2 motibu. Sea e kachó no gusta ta su so òf e kachó ta fastidiá. Importante ta pa sa dikon e ta hasi e kos aki. Mayoria bia den e kasonan aki nos ta kuminsá na eliminá fastidia. Duna e kachó kos pa e hasi. Kachónan ku ta kontinuamente den kurá konosé tur huki di e kurá ei i nan ta bai buska kos pa entretené nan mes kuné. Keirumentu ta masha dushi pero hopi bia e no ta sufisiente. Duna e kachó algu di pensa pa e por uza su kabes. Kos di pensa? Dun’é su kuminda den un “activityball” asina e mester hasi algu pa e por yega n’e, dun’é den un bòter bieu (sin su dòpi) ku kuminda seku aden pa asina e tin ku bringa un tiki kuné pa e por sak’é, dun’é un “kong” ku kuminda ku ta pega den dje pa e por pasa ora nan largu pa e por yega n’e. Tin pùzel spesial pa kachó na benta kaminda e tin ku habri hòki chikí pa e por saka kuminda afó, skonde kuminda p’e òf kos di hunga, lag’é bai buska nan, hasi ehersisio ku “clicker” i siñ’é kos nobo. Kambia su kosnan di hunga ku regularidat pa e keda interesante i pa e no bai fastidi’é. Dun’é ora bo limpia kura algun rama di koko pa e por hunga kuné, nan gusta pluma un koko. Pa resumí duna nan variashon den nan kosnan di hunga kuné i sòru pa bo kosnan ku bo ta balorá ta wardá. Si akaso e kachó no ta gusta di ta so lo bo tin ku bai traha riba kon pa lag’é so.
Evitá konflikto i no reakshoná agresivo, keda trankil i trata na pensa riba un otro método ku lo bo por logra bo meta na un otro manera. Akshon ta duna reakshon, agresividat ta duna agresividat. Aktuashon dominante i straf e demasiado ta duna e resultado kontrali i mas problema en bes di solushoná bo problema. Esakinan ta sientífikamente pruebá di ta un método bieu ku ta hasi mas daño ku e ta bon pa e kachó.
Siña aseptá bo derota si un bia algu bai robes. E proseso di siña ta algu ku ta bai kompaña ku kai i lanta bèk. Esaki ta konta pa bo mes i bo kachó.
Sea pasiente i mantené bo trankil. Esaki kisas ta e parti di mas difísil den e tempu aki pero e ta sumamente importante. Kòrda ku e periodo aki ta pasa.
©Rescueracao 2021 Epvdk


text:
Santa Cruz – Diadomingo pasa di mey anochi drentando e parti final di e peleanan den Centro Deportivo Libertador Betico Croes, cos a bay robes.
Un compleho yen yen di hende, pa presencia peleanan den diferente catergia y pa apoya nan atleta di preferencia.
Na e Centro tawata tin basta polis tambe, debi cu ta un evento grandi pa mantene ordo publico.
Dado momento polisnan atento a drenta accion y mesora a pidi pa mas polis.
Problema a start.
Informacion no oficial cu nos a logra haya ta cu un di e participantenan o sea un di e atletanan lo busca problema cu un mucha menor di edad.
Kiko exactamente no ta conoci, locual por a tende den e luga mes tawata algo relaciona cu 2 gang cu tawata paden.
Un otro informacion tawata cu un di e atletanan lo a insulta un mucha(13) y akinan su tata lo a cay aden.
Segun testigo, polis lo a detene algun persona(gang) cu tawata bisti na e color blauw y enberdad dos di e detenidonan cu a yega warda na Macuarima tawata tin blauw den nan bisti. E resto a wordo hiba patras na warda di polis cu e van di CEA, pero no por a wak esakinan.
Informacion oficial haya di parti Cuerpo Policial ta indica cu Mobiele Eenheid a efectua 5 detencion y Flex Team 1.
Entre e grupo aki tin un muhe tambe.
No ta prome biaha cu eventonan manera esaki ta caba na bringamento sea paden of pafo y ta pa e motibo aki autoridad ta pone un cantidad grandi di polis disponibel.


text:
In deze les tref je een aantal standaardzinnen die patienten kunnen gebruiken. De zinnen zijn onderverdeeld in categorieen. In de eerste categorie staan de zinnen waarmee pijn en toestand wordt uitgedrukt. In de tweede categorie en in de laatste categorie.
Mi ta malu
Mi ta sinti mi kurpa laf
Mi ta sinti mi malu
Mi tin keintura
Mi tin biramentu di kabes
Mi tin doló di lomba, rudia, garganta, wowo, djente
Mi tin doló di kabes
Mi ta sinti mi kurpa débil
Mi kabes ta bira -> feel dizzy
Mi tin kram(p)
Mi kurpa a kue kram(p)
Mi tin bronkítis
Mi tin problema di kurason
Mi tin epilepsia / epilepsie
Mi tin kanser
Mi tin tuberkulosis
Mi tin diabetes / suku
Mi ta diabétiko
Mi tin HIV
Mi ta ferkout
Mi tin grip
Mi tin asma
Mi tin suku
Mi no tin apetit
Mi ta sufri di depreshon
Mi ta adikto na alkohòl
Mi ènkel ta hinchá
Mi tin un herida
Mi ta heridá
Mi a kima
Mi a kòrta mi dede
Mi ta sangra hopi
Hopi sanger ta basha fo’i mi nanishi
Mi nanishi ta basha sanger
Tin sanger den mi urina
Tin sanger den mi sushi / shushi
Tin sanger den mi saka
Mi ta tosa sanger
Mi no ta ongesteld mas, pero tòg mi ta sangra
Mi tin problema ku halamentu di rosea
Mi no ta hala rosea bon
Mi ta tosa hopi
Mi ta saka sleim
Mi kurason ta bati hopi duru / lihé
Mi batimentu di kurason ta iregular
Mi doló den mi pechu
Mi ta saka hopi
Mi ta uriná hopi
Mi ta uriná kada ora
Mi tin doló ora mi ta uriná
Mi urina ta hole malu
Mi no por uriná / Mi no por pishi
Mi ta kere (ku) mi ta na estado
Mi ta kere (ku) mi ta na barika
Mi ta kere (ku) mi ta embarasá
Mi no tin relashon seksualI last had sex 2 days ago
Mi no ta sinti mi dedenan ni mi tenchi
Mi no tin heful den mi dedenan
Mi ta sinti mi paralisá
Mi no por papia bon
Mi no por mira bon
Mi no por skucha / tende bon
Mi bista a bai atras
Mi tin miedu di…
Mi ta sinti mi tristu
Mi ta skucha stèm den mi kabes
Mi tin doló aki
E doló ta kuminsá aki i bai aki
Mi tin doló henter ora
E doló ta bai bin
E ta hasi doló ora mi mishi kuné
E doló ta bira pio ora mi move
E doló ta keda mes(un)kos
E ta bira pio ora mi drumi
E doló t’ei henter ora / dia
E doló ta Isharp
E doló a kuminsá diripiente
E doló a kuminsá onferwagt
Mi tin doló mainta so
Mi a yega di haña e doló akí antes
Mi no a yega di haña e doló akí nunka
Mi ta kere ku…
Mi pia ta kibrá
Mi a kibra mi pia
Mi a swek mi ènkel
Mi a trose mi ènkel
Mi a haña un ataka di kurason
Mi ta alérgiko pa antibiótika
Mi a bai dòkter kaba
Bia pasá mi tabatin mas doló
Mi a hasi tèst kaba
Mi ta bai serka dòkter
Mi mester bai dòkter
Mi ta serka un spesialista
Mi no ta kòrda kiko a pasa
Mi ta kòrda kiko a pasa
Mi a kai fo’i trapi
Mi a dal mi pia
Mi a kai flou / Mi a bai leu
Mi a pèrdè konosementu
Esaki ta mi remedinan
Mi ta bebe nan tur dia
Mi tin 10 aña ta bebe nan
Mi mester di mas remedi
Mi ta heridá
Un hende a dal mi
Un hende a hinka mi
Outo a dal mi
Un insekto a pika mi
Un kachó a morde mi
Ken ta hiba mi hòspital?
Mi tin ku bai hòspital
Mi tin mester di un ambulans
Ki dia mi mester bin bèk?
Unda mi por haña un verwijsbrief?
Mi mester bin bèk si e doló sigui?
Mi mester di un verwijsbrief?
Kiko ta bai pasa awor?
Mi mester bai hòspital?
Mi mester bai un spesialista?
Mi mester traha un sita nobo?


text:
Check di Abundansia
Instrukshon pa skibi bo check di Abundansia.
Print e check i yen’é.
Ritual di check di Abundansia den Luna Nobo.
Kiko ta check di Abundansia?
Check di Abundansia ta algu ku nos por uza pa krea mas abundansia den nos
bida.
E mester keda yená denter di 24 ora despues di Luna Nobo.
Bo no mester ni pensa ku e check ta traha ora bo skibié. Pero bo ta keda
babuká ku e resultadonan, paso bo ta bai mira abundansia den bo bida, den
sierto parti di bo bida. No ta tur ora ta finansieramente, pero den e áreanan ku
bo tin mas mester.
Tin un sistema tradishonal ku a pasa di un hende pa otro, ku mester keda
sigui. Si bo no tin un buki di check, bo por pinta un check riba pida papel i
yen’é di mes manera – e resultado lo ta igual – mas abundansia pa bo.
Kon yena e check?
- Denter di 24 ora despues di Luna Nobo, kue e check i kaminda ta bisa “Paga na:” bo ta skibi bo nòmber.
- Den e hòki kaminda bo mester yena e montante, bo ta yena:”Pagá kompletu”.
- Tras di montante skibi, bo ta pone :” Pagá kompletu”.
- E check ta keda firmá ku Lei di Abundansia.
No yena un fecha riba e check. No yena un montante spesífiko riba e check.
Poné na un lugá sigur i lubidá riba dje. Di aki Universo ta sigui atendé.
Hopi hende no ta kere te ora nan mes hasié i mira e resultado. Despues di e promé biaha nan ta realisá e poder di e cheknan aki i ta yena nan kada luna.
Hasié bo mes i mira kiko ta pasa.
Luna nobo
www.calendar-12.com
Prijs
$0.00
To be happy, you must be your own sunshine…


text:
SUR KOREA — Rick Van den Hurk a keda nombra komo a habridó pa e prome partido di e selekshon di Reino den e Klásiko Mundial di Beisbol. Mañan mainta 5’or i mei ora lokal di Kòrsou e selekshon di reino lo tin nan promé partido kontra di e selekshon Koreano den Gocheok Sky Dome.
Segun e manager di e selekshon, Hensley Meulens e la skohe Rick Van den Hurk pa habri mañan paso e ta e mihó picher ku e selekshon tin aktualmente.
Van den Hurk a keda firma na 2002 pa e ekipo di Florida Marlins aktualmente Miami Marlins. Na 2007 e picher drechi a hasi su debut den Liga Grandi. Banda di Marlins e picher di 31 aña a picha tambe pa Baltimore Orioles i Pittsburgh Pirates den Liga Grandi. Último añanan Van den Hurk tabata na Hapon ku e ekipo di Softbank Hawks.
Apesar di a derota e Koreanonan den e Klásiko di Beisbòl na 2013, “nos tin ku trese nos miho wega,” Meulens a deklara.
“Si nos no picha bon, nos no kore base, nos no batí oportuno, nos no fango e bala, nos lo no gana nan,” Meulens a añadí.
Woo Kyu-min ta e picher anunsiá pa ta riba montikulo kontra e selekshon di Reino. Kyu-min ta un picher drechi di 32 aña ku ta picha den e Liga di Beisbòl Profeshonal di Korea ku e ekipo di Samsung Lions.
E selekshon Koreano a pèrdè nan promé partido di e Klásiko ayera kontra Israel ku skor di 2-1.


text:
Plataforma ‘100 Women Who Care Curaçao’ ta sigui rekoudá fondo pa yuda nos komunidat!
Plataforma ‘100 Women Who Care Curaçao’ ta sigui rekoudá fondo pa yuda nos komunidat!
Mas di 50 mil florin a keda rekoudá durante 6 aña di eksistensia
Willemstad – Durante di un anochi eksitoso, e grupo di hende muhé ku a partisipá na e reunion di 6 di september 2022 di e inisiativa ˈ100 Women Who Care Curaçaoˈ , a rekoudá fondo pa Daily Meal Program. E montante ku Daily Meal Program a risibí, ta yuda nan pa nan por sigui duna kuminda na un grupo lubidá den nos komunidat prinsipalmente ansianonan ku no tin famia, stof of frigidaire, drogadikto i migrantenan ku ta biba den situashonan ekstremo di pobresa.
Kon e konsepto di 100 Women Who Care ta funshoná
Ku esfuerso minimal ta logra hasi impakto! Ounke ainda no a logra e kantidat di 100 hende muhé huntu den un enkuentro, ta visibel ku e kantidat di hende muhé ku ta interesá ta krese ku kada enkuentro di ˈ100 Women Who Care Curaçaoˈ. E grupo ta topa un biaha kada trimèster. Den e enkuentro di mas òf ménos un ora, ta skohe pa medio di un sistema di lòt, pa 3 proyekto ku e partisipantenan mes a bini kuné. Representantenan di e proyektonan ta konta kiko nan proyektonan ta enserá i despues e grupo ta skohe pa medio di votashon kua di e proyektonan ta haña e fondonan di e enkuentro. E fondo ta formá pa medio di e montante di 100 florin ku kada hende muhé ta pone disponibel pa medio di deposito. Esaki ta nifiká ku si e grupo yega e kantidat di 100 partisipante, e donashon na e proyekto di eskoho ta bira 10.000 florin. Ku e inisiativa aki, pa aña por yuda 4 organisashon na Kòrsou pa realisá e bon kousa ku nan ta traha pe. Durante di e 6 añanan, inkluso durante di Pandemia, e grupo a rekouda huntu mas di NAF. 50 mil florin ku a keda inverti den 14 organisashon lokal den 15 enkuentro .
ˈ100 Women Who Careˈ na Kòrsou, meskos ku tantísimo inisiativa ku e mesun nomber na diferente pais den mundu, ta boga pa duna donashonnan den nan mes komunidat, sin ku parti di e fondonan ta bai na gastunan di e inisiativa mes. Tur hende ku ta hasi esfuerso pa e inisiativa, ta hasi esaki na un manera boluntario. E grupo ta reuní serka Hofi Cas Cora, ku ta brinda e oportunidat aki pòrnada. Hende muhénan ku ke djòin e inisiativa aki, por hasi esaki via di e grupo riba Facebook bou di e nomber ˈ100 Women Who Care Curaçaoˈ of manda un mensahe pa 100womenwhocarecuracao@gmail.com. Organisashonan ku ta en buska di fondo tambe ta keda invita pa hasi kontakto.
Siguiente enkuentro ta dia 6 di desember próksimo, pa 6’or di atardi na Hofi Cas Cora!


text: Dia 2 di november 2021 mi a manda x18 pregunta pa MinTINO, Ursell Arends y MinAIE, Glenbert Croes, tocante e nombracion di e Director nobo di Utilities, N.V. Mi a pidi Minister comparti cu Parlamento evidencia cu e anuncio pa un Director nobo a sali den tres diferente corant na Aruba y e condicionnan mara na e funcion aki. Mi a pidi informacion riba cuanto candidato a solicita, ki tipo di evaluacion nan a pasa etc. Tambe mi a pidi clarificacion riba cierto iregularidadnan cu a sosode den e proceso y te awe mi no a haya NINGUN contesta di nos Minister di Integridad ni tampoco nos Minister di Energia. Awor prome cu Minister Arends bisa cu ta MinAIE mester contesta e preguntanan, ta su persona como Minister di Integridad mester percura cu proceduranan cu a wordo estableci pa preveni ‘friends & family’ y otro bagabunderia no sosode, pa no papia mes di su deber di sigura cu tur Minister incluyendo su persona ta respeta ley y contesta preguntanan di Parlamentarionan.


text:
NOS SELEKSHON NASHONAL KU KOMPROMISONAN IMPORTANTE NA KAMINDA I PREPARASHONNAN A KUMINSÁ. SERA KONOSÍ KU NOS KUERPO TÉKNIKO!
NOS SELEKSHON NASHONAL KU KOMPROMISONAN IMPORTANTE NA KAMINDA I PREPARASHONNAN A KUMINSÁ.
SERA KONOSÍ KU NOS KUERPO TÉKNIKO!
Manera ya ta konosí den e lunanan binidero nos selekshon nashonal lo tin algun partido sumamente importante na kaminda.
Despues ku nos selekshon ta tin algun luna inaktivo, direktiva di Federashon Fubòl Kòrsou huntu ku e departamento tékniko a bin ta traha duru p’asina yega na un kuerpo tékniko pa dirigí nos selekshon nashonal durante nos próksimo kompromisonan.
Durante vários dia di entrevista ku diferente kandidato ku hopi potensial pa bira e próksimo direktor tékniko di nos selekshon nashonal, FFK a yega na e siguiente konstelashon ku lo dirigí nos selekshon durante nos próksimo kompromisonan.
Kuerpo tékniko;
Sr. Guus Hiddink Direktor tékniko
Sr. Art Langeler ‘Bonds coach’
Sr. Gillian Justiana. ‘Assistant coach’
Sr. Gersinio Constansia ‘Assistant coach’
Sr. Quentin Jakoba ‘Assistant coach’
FFK ta yama bon biní na Sr. Langeler i ta pidi tur fanátiko pa keda pendiente pa mas informashon ku nos lo publiká durante kurso di dianan


text:
Fundacion Parke Nacional Aruba a yama un conferencia di prensa, unda a hiba palabra Norman Kuiperi, unda el a bisa cu tabata necesario pa aclaria e asunto di sentencia di Corte den caso di FPNA contra Aruba Ocean Villas y pais Aruba.
Un di e motibonan pa e caso aki ta cu Ocean Villas tabata actuando di forma illegal y destruyendo naturalesa. E proyecto aki ta na Savaneta, unda ta construyendo cabana. El a splica cu a sinta varios biaha na mesa, pero no a logra yega na un acuerdo cu e propietario. A dicidi pa mitiga e daño na e mangrovenan y otro parti di naturalesa.
Escenci di e decision di Corte, Kuiperi a splica, ta cu a bis Ocean Villas cla y raspa cu nan no por sigui haci mas daño na naturalesa. Nan no por sigui cu construccion tanten cu no tin e permiso necesario, aanleg vergunning. “Cu esey, e ta bisa hopi.”
A bisa cu no por destrui naturalesa bou di ningun circunstancia. Pa cada bes cu e viola e decision aki, door di construi, e ta haya un boet di 10 mil florin pa dia. Bienestar di Aruba y balor di naturalesa ta importante, pa cual cualkier desaroyador mester tene cuenta cu esaki.
Mirando e importancia di naturalesa, den turismo, FPNA a dicidi di laga un compania internacional haci un quick scan pa kico ta wordo haci den lama y den e mangrovenan banda di e proyecto. E rapport a wordo entrega na Corte y ta similar na un MER-Rapport. Esun di Aruba Ocean Villas tin varios omision. Por ehempel, con ta limita e sonido di luz pa no afecta bida marino; unda awa sushi ta bay (kico ta uza pa deshaci di awa di baño); ki plan tin si un of mas tubo di e cabananan, riba lama, kibra. Ki tipo di insecticida ta uza pa sangura y con dañino e ta pa mangrove y lama.
Kuiperi a splica cu e permiso di aanleg vergunning ta den man di DOW, DIP y pais Aruba pa dun’e of no. E ta bini despues di haya bouwvergunning.


text:
Riba diadomingo 1 di Oktober 2017 Aruba Reef Care Foundation a organisa su proyecto di beach clean up. E aña aki Rotary Club of Aruba atrobe a forma parti di esaki hunto cu su partner clubs, Rotaract Club of Aruba, Interact Club of Aruba di Schakel College y otro boluntarionan. Rotary Club of Aruba a scohe pa hasi “Bachelor’s Beach” limpi. A yena dos truck bon grandi cu saconan di sushi yena cu plastic y otro material sushi cu a wordo recogi riba e beach.
Rotary Club of Aruba kier a gradici tur e miembronan di Rotary Club of Aruba, Rotaract Club of Aruba y Interact Club of Aruba y tur otro boluntarionan cu a bin yuda cu e beach clean up. Un danki na Garage Cordia Aruba N.V. cu a pone dos trucks disponibel pa e diadomingo aki. Rotary Club of Aruba kier a duna un danki specialmente na Aruba Reef Care Foundation cu ta organisa proyectonan valioso pa asina cuida nos beachnan.


text:
KRALENDIJK – Djaweps 30 di aprel diputado James Kroon na nòmber di gobièrnu di Boneiru a dirigí palabra pa komunidat di Boneiru relashoná ku e dia liber pa selebrá ‘Dia di Rincon’. A selebrá e dia den tur trankilidat debí na e problema di ‘corona virus’. ”Mi ta gradisí obispu kende a duna outorisashon pa por a hasi e Santu Sakrifisio di misa awe. Danki ta bai spesial na gezaghèber di Boneiru Edison Rijna pa a aseptá pa organisá misa den un grupo chikitu. Awe mi ke trese dilanti i debí ku hopi hende no por ta presente, pa e regla relashoná ku e ‘corona virus’, a opta pa mi persona ta presente, komo representante di gobièrnu di e isla. Gobièrnu ta felisitá habitantenan di bario Rincon. E situashon aktual ta pone ku nos poulatinamente tin ku kuminsá bai bèk manera tabata e kaso den pasado. Huntu nos por kana i yega na deseonan.
Awe ta un dia ofisial liber di trabou relashoná ku selebrashon Dia di Rincon. Gobièrnu a tuma desishon resientemente, pa desaroyá Rincon, mirando ku aki 7 aña Rincon ta selebrá 500 aña di e bario. Ta bai atendé den diferente área pa loke ta trata infrastruktura di e bario. Ta notabel hopi hende ta bai biba pafó di e bario, kisas debí na falta di sierto kos. Entre otro ta bai krea sitio pa muchanan por rekreá. Pronto por tuma nota di trabounan ku ta bai kuminsá den e bario. Mantené distansha sosial i tene boso mes ta tur regla pa pronto gezaghèber por kuminsá suavisá e medidanan pa komunidat. Gosa na midi pa evitá tur problema,”entre otro diputado Kroon a menshoná.


text:
Microsoft Word – Comunicado di Prensa April 28, 2014
Oranjestad-Pa medio di e carta aki, directiva di San Nicolas Business Association kier a anuncia lo siguiente:
Di acuerdo cu decisión tuma durante un reunion extra-ordinario cu a tuma lugar dia 29 di Maart entre señores Roland Peterson y Andres Hernandez, a keda dicidi cu Sr. Andres Hernandez lo asumi e puesto di Acting President pa cu nos associasion di San Nicolas Business Association.
Esaki den cuadro cu pa motibo di viaje di e actual presidente, Sr. Marcelino Quant, pa desplega su labornan como profesional, no ta keda posibel pa adecuadamente representa e prestigioso organizacion na defensa di interes di comerciantenan di San Nicolas.
E decision aki ta keda vigente te ora cu institui un directiva nobo.
Nos, di San Nicolas Business, lo aprecia altamante boso cooperacion na Sr. Andres Hernandez pa asina e por eherce e funcion aki lo mejor posibel.
Sr. Hernandez no ta un desconoci pa San Nicolas, ya cu como accountant y consehero financiero e ta un miembro activo di directiva pa hopi anja.
Y ta un comerciante ejemplar y exitoso pa cu e area di San Nicolas, y tin e conocimento, experiencia y determinacion pa hiba nos organizacion p’adilanti.
E industria y comercio di San Nicolas no ta pasando den su mihor tempo. Sin embargo, semper e población y e comerciantenan di e parti aki di Aruba a keda positivo cu speranza cu un dia, caja principal, conoci como “MAINSTREET” lo bolbe florece manera antes y hasta mihor. Cu e maneho di crea un zona especial cu incentivonan fiscal pa establece negoshi na San Nicolas, nos ta kere cu ta justo pa henter Aruba buta énfasis pa trata na fortalece y mehora e comercio di San Nicolas. Tanto e cultura como e valor histórico di e cuidad di San Nicolas, sin menciona cu pa hopi anja, e industria di San Nicolas a desplega un papel imporante den e desarrollo di país Aruba, ta razonnan suficiente pa duna apoyo na e plannan pa cu San Nicolas.
Cu un saludo cordial, nos ta termina gradiciendo boso tur pa e cooperación. Atentamente,
Marcelino Quant Presidente


text:
Un cantidad di Men of the World a bini hunto diasabra anochi na Rietveld Academy na unda nan a embarka riba un aventura unico di Heineken. Di lew por a mira e color berde signatura di Heineken cu a lusi den tur skina. Heineken fans a disfruta di nan anochi y a experiencia aventura nan di mundo di seis pais vibrante den un solo lugar! Cu un bista bunita, hende nan great y musica acustico di Us 3. Tur Heineken fans a ricibi regalo nan premium djis pa ta awesome Heineken fans
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
Kralendijk – Den kuadro di adelanto ekonómiko TELBO ta proveé henter Boneiru di un ret di fibra óptiko di velosidat haltu, ‘future-proof’ i sostenibel. Na aña 2015 e operadó lokal a kuminsá ku ponementu di su ret di Fiber to the Home . E proyekto di Fiber to the Home ta remplasá e ret di koper eksistente ku un ret di fibra óptiko kompletamente nobo i ‘state of the art’ riba kua ta bai konektá, òf a konektá kaba, tur kas, empresa i instansia. E ret aki ku a keda poné bou di tera na un manera sostenibel lo mehorá e konfiabilidat i disponibilidat di e servisionan di TELBO aun mas ainda. E ret ta hasi posibel pa e kompania lider di telekom durante e dékadanan binidero por sostené i fasilitá e pedido grandi pa servisionan di data, un pedido ku ketu bai ta kresiendo.
E promé bario ku TELBO a konektá riba e ret di Fiber to the Home na aña 2015 ta Amboina. Habitantenan di Amboina pa 5 aña kaba ta disfrutando di un konekshon stabil di internèt.
TELBO ta lamentá ku den media a sali un komunikado ku ta informá ku “TELBO ta pasa Fiber i bai laga tur buraku habri den Amboina”.
Na momentu ku e proyekto di Fiber to the Home a terminá den bario di Amboina, TELBO debidamente a laga sera tur kaminda ku a koba.
Den luna di ougùstùs un habitante di Amboina a aserka TELBO ku e situashon den e bario. TELBO debidamente a informá e habitante aki dia 25 di ougùstùs ku e burakunan habri den e bario di Amboina no ta di TELBO. TELBO a suministrá e habitante ku informashon na unda e por bai pa atendé ku e burakunan.
TELBO su propósito ta, pa ofresé e mihó servisio i produktonan ku e teknologia di mas avansá pa e pueblo boneriano.


text:
WILLEMSTAD — Tabata den fin di siman ku dos grupo (U 14 i U 19) di waterpolo a biaha pa kompetí na un torneo regional di waterpolo kual a tuma lugá na Trinidad &Tobago.
Paisnan ku tambe a partisipá na e torneo aki, tabata: Boneiru ( U 16), Barbados (U 16 i U 19), Bahamas (U 14,U 16 i U 19), Trinidad & Tobago (U 14, U 16 i U 19) i Kòrsou ( Swim Club Orcà Curaçao i Curaçào Sharks Aquatics (U14 i U19).
Nos atletanan di U14 a logra medaya di bròns i e atletanan di U19 a logra sali na di kuater lugá.
Trinidad &Tobago a gana den tur kategoria. Bahamas a logra di dos lugá den tur kategoria. Barbados a logra di tres lugá den kategoria U16 i U19 i Kòrsou a logra di tres lugá den U 14.
Nos atletanan a siña hopi for di e kompetensia aki, paso ta un aña só mayorià ta praktiká i trein den tur e kondishonnan ku e mundu di natashon ta pasa aden aworaki.


text:
Anja 2012, e anja di cambio pa humanidad. Shelo tin hopi asistencia cu nan kier duna nos. Nos tin cu sinja conecta y habri pa ricibi. Pero mas cu tur cos, sinja pidi y respeta….
Please be informed on Karin Krügel’s follow-up lessons, which will take place according to the next schedule:
• 3rd of April: Man made in Gods image, Thought-forms, Character development, the purpose of Life, the Ultimate Destiny of Man
• 10th of April: The principle of Spirit, Spirit and the Principle of Gender, Reincarnation, Life and Death, Karma, Dharma
• 17th of April: The Unseen Reality of Angels, Guardian Angels, Angels of Healing, Examples of conscious co-operation with the realm of Angels
• 24th of April: The unseen Reality of Nature Spirits, the Four Elements of Earth, Water, Air and Fire, Man’s connection with the Elements of Nature, Conscious co-operation with the realm of Nature Spirits
• 2nd of May: Love: the Force!, Man’s super-sensory Powers, the Existence of a Path of Hastened Attainment, the Great Teachers of Wisdom and the existence of perfected man, the Power of Unity and Oneness of all Life, World Spirituality
Location: Layex building room 117.
Time: 7.30 to 9pm
We inform you that there is a fee involved in these lessons: fl. 100,– for the total of these five lessons. This is to help cover the expenses of the rent and beverages.
These follow-up lessons are open to those who have followed the two introductory lessons “Who am I” and “The Law of Cause and Effect”, either in October last year or in January this year. If you have been present at only one of the intro lessons and have a keen interest in the follow-up lessons, you are welcome to join. The same counts for those who through spiritual work or studies have an affinity to the subjects presented. The idea is to partake in all five lessons.
If you would like to participate please register with Thea van der Kuyp.
E-mail: ashairahc@gmail.com
Tel: 585 3759
Cel: 567 1086
Resumen na hulandes di e workshop organisa pa Aruba Human Resources Association ‘Zeven Bronnen van Arbeidsvreugde’, facilita pa Johan Koop, coach certifica di e ‘zeven bronnen van arbeidsvreugde’ y gradua den maneho di personal na Universidad di Groningen.
Recientemente Aruba Human Resources Association a tene un workshop riba entre otro ‘Zeven Bronnen van Arbeidsvreugde’, e siete fuente di orguyo y placer den trabou. Esaki ta un concepto desaroya pa Kees Kouwenhoven cu tabata un senior consultant di PWHC y ken na cierto momento den su carera a sinti e necesidad pa busca kico por trese bek e aspectonan aki den trabou. A base di investigacion y pruebanan cientifco a desaroya e programa aki cu ta un exito na diferente paisnan rond mundo.
E workshop pa AHRA a ser facilita pa Johan Koop, coach certifica di e ‘zeven bronnen van arbeidsvreugde’ y gradua den maneho di personal na Universidad di Groningen.
Continue reading “‘Zeven Bronnen van Arbeidsvreugde’”
Haja sa mas pakico ta bon pa bo scoge hopi conciente kico bo ta bebe ora bo ta hasi deporte of ora bo mester di mas energia. No ta tur cos cu ta ser bendi como saludabel ta esaki di berdad… www.comprondiendobida.com
De hecho — ora bo soda, bo ta perde “electrolytes” y nutrientenan importante cu ta vital pa hydratacion y ultimamente ta afecta bo prestacion. Bo sa cu manda abou un sports drink color neon, yena cu pata pata di sucu no por ta saludabel, pero bo no ta tin opcion…….te cu AWO.
Vemma THIRST™ ta hiba hydratacion na un nivel completamente nobo. Bo ta yena bo curpa cu un mescla di electrolytes, carbohydrato y amino acido. Contrario na awa y sports drinks, Vemma THIRST™ ta duna bo un full spectrum di vitaminanan, mineralnan a base vegetal, mangosteen carga cu antioxidante y e aloe den cada porcion. Duna bo curpa locual e tin sed p’e.
Continue reading “Prestacion ta Tur Cos y e sports drink cu ta saludabel”
Generacion Einstein y Comunicacion cu hubentud di siglo 21. Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma.
…Nan ta mas sabi, mas social y mas adulto…
Generacion Einstein a bira grandi. E buki di Jeroen Boschma, Inez Groen ta describi e adultonan jong cu ta invadi e mercado di trabou, ta bolter henter e sistema di educacion y ta explora e terenonan politico y social. Y nan ta hasi esaki na nan propio forma. Tin ora incomprendibel pa e generacion mas grandi cu nan.
Un tempo adultonan tabata pensa cu e comportacion stranjo di e teenagernan cu tur e oranan n’ey riba internet, facebook y otro media social ta pasa un dia. Mescos cu e multitasking, cu nan no por ni compronde, corda purba hasi mescos. ‘Un dia nan lo madura’, tabata e speransa. Pero no, Generacion Einstein ta hiba tur e actitud y aplicacionnan aki cu nan na pia di trabou. Tambe den ensenjansa avansa y te hasta den politica.
Continue reading “Generacion Einstein y Comunicacion cu hubentud di siglo 21”
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. www.comprondiendobida.com
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. Pero si bo estilo di bida agita ta stroba bo di haja e nutrishon diario, VEMMA ta bo “seguro di salud” na moda di papia, ku ta yuda bo kubri kualke defisiensia den bo nutrishon. E producto Vemma cu a pasa dor di estudionan clinico ta ensera:
• Formulashon medico diseña pa un dokter cu a combina ciencia oriental y occidental
• Mas cu 65 di e mineralnan mas importante pa bida
• 12 vitamina completo
Continue reading “E Forsa di VEMMA”
Bo cellular por hasi bo malo, E-Smog of Electro-Smog
Un contribucion di VitalChoices International
Esaki por ta e prome biaha cu bo ta tende di E-Smog of Electro-Smog y toch e no ta algo nobo. E-smog ta radiacion electromagnetico produci artificialmente dor di camponan magnetico y electrico; cu ta miyones di biaha mas fuerte cu radiacion electromagnetico produci den un forma natural.
Un contribucion di VitalChoices International
Esaki por ta e prome biaha cu bo ta tende di E-Smog of Electro-Smog y toch e no ta algo nobo. E-smog ta radiacion electromagnetico produci artificialmente dor di camponan magnetico y electrico; cu ta miyones di biaha mas fuerte cu radiacion electromagnetico produci den un forma natural.
Esaki ta e prijs cu nos ta paga p’e crecemento constante di electrificacion den nos bida diario. Nos ta constantemente exponi na liñanan di voltahe halto, WIFI Lan’s, radio, motornan electrico etc etc. Peor ainda, nos ta cana cun’e tur momento…..esta nos telefon cellular!
Bo por nota cu ora bo telefon cellular ta ring den bo auto e ta interferi cu bo stereo den bo auto cu un zonido fastioso di ‘bleep’?
Efectonan di electro-smog ta duna stress na hendenan saludabel y e ta baha bo sistema inmunologico cu ta habri entrada pa varios malesanan.
Continue reading “Bo cellular por hasi bo malo, E-Smog of Electro-Smog”
Come pa biba saludable… entrevista cu dr. Carlos Viana… www.comprondiendobida.com
Entrevista cu dr. Carlos Viana, P.h.d.
Danki Dios cu nos ta biba den un era cu tin hopi mas investigacion riba e relacion entre nos cuminda y nos salud, di malesanan cu nos por preveni dor di come saludable, cerca nos mes y nos yiunan. Medionan di informacion actual tanto corantnan, revistanan, pero tambe esnan cu to usa p.e. internet sa cu tin un mundo na informacion na nos disposicion.
Mas y mas, nos ta realisa cu cuminda ta un factor importante den nos salud total.
Cu salud nos kier meen salud total, esta fisico, mental, espiritual y emocional.
Continue reading “Come pa biba saludable”
Con mi ta bira felis, algun tip di psicologia positivo. Sinja e forsa di optimismo on www.comprondiendobida.com
‘No keda pega den bo dolornan,’ esaki parse di ta e mensaje pa biba mas felis. Esaki bo por logra cu psicologia positivo. E fundador di psicologia positivo ta Martin Seligman, un psicologo renombra di New York y tabata entre otro president di American Psychology Association. Den su opinion lo beneficia e cliente si focus riba e parti fuerte y e birtudnan di e persona y no solamente riba su malesa y debilidadnan. Su concepto a motiva hopi Universidad pa studia kico realmente ta juda hende pa sinti nan mes satisfecho, motiva y felis di berdad.
Esaki a involvi topiconan manera felicidad, optimismo, caracter y emocionnan positivo. Optimismo a resulta di por hunga un rol hopi importante contra depresion. Su meta cu e concepto aki ta pa integra practica y ciencia den otro. Un di su bukinan mas conoci ta ‘Learned Optimism’.
Contrario na psicologia tradicional cu ta focus riba tratamentonan cu tin como meta pa drecha e danjo causa dor di trauma, depresion of burn out.
Continue reading “Con mi ta bira felis cu psicologia positivo”
forgiveness is better than revenge…learn why … www.comprondiendobida.com
Pordon no ta solamente un acto di noblesa, e ta tambe e miho forma di honra bo propio calidad di bida. Desmond Tutu ta bisa riba ‘Pordon’: E proceso pa pordona ta tambe un proceso unda ta normal cu nos por confronta odio y rabia den henter e proceso. Esakinan ta emocionnan cu ta forma parti di bida di un ser humano. Bo no mester odia bo mes hamas pasobra bo ta odia un hende cu a hasi bo cosnan cu por ta horibel. Saliendo for di e punto di bista cu tur cos tin su polo opuesto, ta importante pa bo sa cu bo capacidad di odia profundo ta bisa cu bo por stima mes profundo. Tutu ta bisa cu e persona cu logra pordona tin tur potencial pa bira un miho hende. Un hende cu a sinja pa laga bay ta mas den pas cu esun cu ta laga su mes worde comi dor di rabia y odio. Una bes cu bo keda pega den e rol di victima, bo ta hasi bo mes dependiente di esun cu a hasi bo danjo. Bo por te hasta juda esun cu a hasi bo danjo pa bira un miho persona. Henter e proceso pa jega na pordon ta rekeri pa e esun cu a hasi e danjo reconoce cu e la comete algo cu a perhudica un otro.
Continue reading “Pordon ta duna mas resultado cu vengansa…”
Is love in your brain? Love in one second… www.comprondiendobida.com
E prome sentimento di amor ta stimula 12 diferente parti di bo celebro pa cuminsa release quimica cu ta ponebo ‘sinti agradable’. Esakinan ta entre otro dopamine, oxytocine y adrenaline. Esaki segun un estudio hasi pa Syracuse University na New York.
Por midi namoramento den e celebro di hende. E por nace den un seconde si e chemistry instantaneo cu ta causa ‘amor a primera bista’ t’ey entre e pareha. Esaki segun estudionan nobo riba funcionamento di nos celebro relaciona cu nos emocionnan.
Asina ta dura un promedio di 0,2 seconde pa por detecta y midi e stofnan den nos celebro cu ta habri e caminda pa nos por enamora. Un total di 12 diferente stof den nos celebro ta ocashona e sentimento aki.
Continue reading “Amor ta nace den bo celebro? … Amor den un seconde…”


text:
Directiva di sv RCA ta masha gradecido na prensa, tur sponsors y colaboradores cu den 2016 a juda e organisashon tricolor jega na mas titulo y sigi marca historia. RCA “Big Wheel Lottery powered by Powerade” a habri 2016 ganando comodamente e Copa Betico derotando Britannia den final 25 januari. Na maart ekipo Tricolor ta ricibi e premio di miho ekipo deportivo di Aruba, un premio cu pa prome ves ta ser gana pa un ekipo di futbol. Final di campeonato regular RCA ta caba #1 y titula campeon cu apenas un derota y 17 victoria den 18 wega. Despues di un play-off bon bataya RCA ta bolbe retene e titulo maximo derotando Dakota na dos ocashon 1-0 pa titulo #34 di Aruba su campeonato divishon honor organisa pa A.V.B. Den september RCA ta bolbe marka historia conquistando e prome Copa AVB “Champions of the Exchange” derotando campeon di St Maarten. RCA lo habri 2017 contra sc United diadomingo 8 di januari pa 8or di anochi. Oraginashon tricolor ta enbusca pa retene e prestigioso Copa Betico. Un danki ta bai na tur leidsters y coaches cu ta trahando foi categorianan Infantil, Hubenil te na Dames y Divishon Honor. Tambe na team di nos artistanan di Inter cu semper ta duna e sosten. Por ultimo danki na tur sponsors cu ta forma parti di e famia campeon tricolor. Directiva ta invita un y tur pa diabierna awo 6or pasa club pa hunto nos sende Pagarra riba ritmo di Dande. Felis Anja 2017 na Aruba completo.
Club
RCA cu otro anja Super Exitoso y ta cla pa 2017
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
KRALENDIJK – Djadumingu 26 di yanüari tabata dia internashonal di duana. Wereld Douane Organisatie (WDO) a proklamá 26 di yanüari komo dia internashonal di duana i ta selebrá esaki rònt mundu. E aña aki WDO a skohe pa e tema: ‘Customs fosters Sustainibility for People Prosperity and Planet’. Den e siman di 22 te ku 26 di yanüari Douane Caribisch Nederland a organisá siman internashonal di duana na Boneiru.
Mas o ménos 136 personal di duana di Hulanda Karibense, Kòrsou, Aruba i Sürnam a partisipá na un programa variá pa sera konosí ku otro, eskurshon i kompetensia di deporte. Ayera tabata dia internashonal di duana i tabatin un seremonia ofisial di hisamentu di bandera di e islanan dilanti di ofisina di belastingdienst den sentro di suidat, unda despues den un desfile kompaña pa drùmbènt, a marcha bai misa San Bernardo.
Mas anochi a klousurá e dia festivo ku un sena i fiesta.
Kombinashon di potrèt ta ilustrá e momentu, den sentro di suidat.


text:
SHANGHAI, China – E kompetensia nan di atletismo Diamond League organisá pa e Asosiashon Internashonal di Federashon nan di Atletismo (IAAF) ta kontinuá wikènt aki ku kompetensia nan na Shanghai, China. Churandy Martina a inskribí pa e evento di 200m i ta aparesé riba e lista provishonal di atleta nan ku lo kompetí den e evento aki.
Siman pasa tabata tin e promé kompetensia nan di Diamond League, e siman ei tabata na Doha, Qatar. Martina no a partisipá na e kompetensia aki ya komo ku den esaki tabata tin solamente e evento di 100m. Martina no ta sinti su mes kla ainda pa presta na nivel riba 100m i a opta pa no partisipá.
Riba e lista provishonal ta figura huntu ku Martina entre otro, Justin Gatlin, Wallace Spearmon, Warren Weir i Jason Young. Tur esaki nan inkluyendo Martina ta koredó nan ku a yega di kore bou di 20 sekònde riba 200m.


text:
KRALENDIJK – Manera ta konosí, djasabra promé di ougùstùs último Sekshon di Kultura, Arte i Literatura (SKAL), den koperashon ku komishon Arte di Palabra a organisá e kompetensia Arte di Palabra 2020. Arte di palabra ta un kompetensia Literario, Poesia i kuenta kòrtiku. Tantu na Kòrsou i Aruba ta organisá e kompetensia aki. E ganadó apsoluto ta Juriella Josephia.
E aña aki ta kumpli 15 aña ku ta organisando e aktividat di Arte di Palabra na Boneiru. Djasabra 15 di ougùstùs 2020 awó pa promé biaha Boneiru lo ta e esenario pa e gran final entre e tres islanan. E aktividat ta tuma lugá na Kaya Somontuno 6, di 10’or di mainta pa 2’or di atardi. E lugánan ta limitá pues no ta aseptá un kantidat grandi di públiko. 12 hóben ta bai representá Boneiru, for di Kòrsou tambe ta partisipá 12 hóben i di Aruba pa medio di ‘live streaming’, 8 hóben. Entrada ta grátis!


text:
WILLEMSTAD — Mirando e éksito di e promé edishon aña pasa mi ta hopi entusiasmá pa ku e di dos edishon e aña aki.
E torneo pa CWM/EWP kùp ta un inisiativa di Curacaose Wegenbouw Mij i EigenWoningplan NV. E dos kompanianan aki a disidí di duna algu bek na komunidat i a skohe pa hasié den forma di un torneo di futbòl. No kualkier torneo pero unu kaminda e hóben (e futuro generashon) por demostrá su talento. Talento no ta nifiká solamente abilidat òf konosementu di futbòl pero tambe e disiplina i rèspèt tantu paden komo pafó di kancha di deporte.
E torneo di aña 2015 a demostrá ku Kòrsou sigur ta disponé di hopi hóben talentoso. Komo esun responsabel tantu pa CWM komo EWP mi ta konvensí ku e aña aki atrobe lo bai hopi hóben kende lo resaltá den e torneo. Nos solamente no por hasi e trabou aki, ta pesey nos a aserka sr. Reginaldo Carolina representante di AC Milan Junior Camp pa yuda nos den esaki.
Nos a skohe e aña aki pa e torneo tuma lugá riba e kancha di futbòl di Asiento. E kancha aki tin un sentimentu speshal pa nos ya ku CWM ta e kompania ku a instalá yerba artifisial aki riba. Un danki na e direktiva ku a pone e kancha aki disponibel pa e torneo.
Los di e parti di embolbimentu di Milan nos a haña un bon koperashon di Café Barista for di aña pasa. Nan ta take care di algu di kome i bebe tantu pa e hóbennan ku ta partisipá komo e rèfrinan i nan asistentenan. Un danki na sr. Sprock pa e koperashon aki.
Aña pasa e hungadó mas valioso Kurt de Palm kende ta sinta huntu ku nos aki a haña e oportunidat di partisipá na training na e kampamentu di Milan na Italia. E mes lo por konta aki ratu su eksperensha.
E aña aki atrobe nos lo saka un hungadó mas valioso di e torneo. E premio lo keda un sorpresa.
Mi kier deseá Brigitte (nos koordinadora di e torneo) i Reginaldo hopi forsa ku e preparashon di e torneo i ku despues di e torneo nos lo mira atras riba unu eksitoso.
Na aña 2017 nos los konkluí e 3 añanan di torneo den un forma grandioso.
For di awor na nòmber di Curacao Wegenbouw Mij i EigenWoningplan NV mi kier deseá e 8 tim nan partisipante hopi éksito i kòrda semper disiplina, rèspèt i talento ta forma e hóben pa esaki tin éksito den futuro i laga nos dushi Kòrsou sigui krese.


text:
WILLEMSTAD — Djadumingu, 12 di febrüari 2017, nos selekshon U-17 a sali rumbo pa Sürnam, riba un invitashon di Sürnam, pa partisipá na un torneo amistoso di 12 pa 19 di febrüari. E torneo aki ta parti di e preparashonnan pa e último buèlta di e weganan di kualifikashon pa mundial di FIFA U-17 ku lo tuma lugá na Panama den luna di aprel 2017.
E paisnan ku lo partisipá na e torneo aki ta; FC Twente, FC Utrecht, Sürnam i Kòrsou.
Skema di weganan:
Nos selekshon nashonal di U-17 ta konsistí di un grupo di 19 hungadó ku ta wòrdu dirigí pa Sr. Ludwig Alberto ku ta e direktor tékniko di e selekshon aki i Sr. Reynold Mercera ku ta e asistente di e direktor tékniko. Tambe ta biaha huntu ku e selekshon Sr. Roderick Roojer ku ta entrenadó di físiko i esun enkargá ku materialnan di nos selekshon, un masahista kual ta Sr. Clinton Leocadia i e hefe di delegashon ku ta Sr. Hubert Isenia, miembro di direktiva di FFK.
Nos selekshon ta konsistí di e siguiente hungadónan;
- Kevin Juliana
- Danel Rosa
- Quinton Burk
- Alexander Suart
- Quintin Rustveld
- Roderick Bolijn
- Sellfrine Pieters
- Jared Tyrol
- Rogier Bazoer
- Richajier Oleana
- Jonathan Libiana
- Jordy Eleonora
- Luchently Vrutaal
- Daveraux Cicilia
- Brayan Albertus
- Sharrion Pietersz
- Rogediën Kannegieter
- Dichani Nicia
- Adriell Evertsz
FFK i MCB kier a deseá nos selekshon di U-17 tur klase di éksito i tin sigur ku nan lo sa di hasi un bon trabou na Sürnam durante e partidonan amistoso aki komo preparashon pa e último buèlta di e weganan di kualifikashon pa mundial di FIFA U-17.


text:
ORANJESTAD – Gobièrnu di Aruba ta hasiendo sin duda esfuersonan kuantioso den lucha kontra trafikashon di hende, pero no ta kumpli ainda ku e normanan mínimo pa eliminá trafikashon di hende, gobièrnu di Merka ta informá den su Trafficking in Persons-report 2022 ku nan a kaba di publiká.
E esfuersonan aki ta enserá identifiká mas viktima, hasi mas investigashon di trafikashon di hende i duna kursonan pa funshonario.
Pero e nivel di esfuerso ta kedando riba e mesun nivel ku aña pasá, no ta nota adelanto. Pa e motibu ei Aruba ta keda riba Tier-status 2-watch, sea ku tin pandemia di corona òf nò, esei no ta kambia nada na e nivel, segun e rapòrt.
Den último sinku añanan, trafikantenan di hende a eksplotá viktimanan lokal i internashonal na Aruba. Trafikantenan di hende ta eksplotá muhénan Benesolano den negoshi di sèks i hòmbernan i muhénan di eksterior pa trabou forsoso. Spesialmente den sektor di brinda servisio i den konstrukshon. Muhénan Benesolano ta hopi vulnerabel pa industria di sèks fòrsá.
Pero famianan di Aruba komun i koriente meskos ku empresarionan tambe ta eksplotá personanan ku ta hasi trabou di kas. Den konstrukshon, sèks komersial, pero tambe den supermerkadonan ta fòrsa hòmber i muhé Chines pa traha.
Proaktivo
E reklamo di mas grandi ta ku gobièrnu di Aruba ta stèns muchu riba denunsianan di víktimanan i no ta sali proaktivo bai buska e trafikantenan di hende. Meskos ku na Korsou servisionan di investigashon ta tira trafikashon di hende i introdukshon ilegal di migrante riba un monton, lokual tin komo konsekuensia ku ta opstakulisá efektividat di persiguí i prevenshon i ku no tin protekshon.
Estados Unido den su relato no ta mira Aruba komo un pais riba su mes, pero komo parti di Reino Hulandes. P’esei ta fiktisio pa pèrmití un ‘Tier’. Na ora di evaluá ta asumí ku Aruba ta un pais independiente. Esei ta posibel pasobra Reino no ta ofresé un kontribushon importante na gobièrnu di Aruba den lucha kontra trafikshon di hende.


text:
Ta masha importante pa keda salú i limpi riba kaya durante bo biahe pa bo evitá bira malu. Ora bo evitá esaki, bo por hasi tur lokual bo tabata tin planiá di hasi durante bo biahe. No opstante, si bo mester biaha pa hopi ora i keda den èrpòrtnan grandi ku hopi hende, e por ta un reto pa mantené bo higiene personal na un nivel saludabel si bo no tin e konosementu i e modo pa garantisá esaki.
Pa e motibu aki, nos a disidí di ofresé bo un par di konseho ku lo yuda bo keda limpi i salú tanten ku bo ta biaha. Nos lo repasá e partinan di kurpa ku bo mester tene limpi i nos lo duna diferente konseho tokante kon pa keda limpi i salú na un manera efektivo i fásil.
Mannan
E promé parti di bo kurpa ku nos mester kubri ta bo mannan, pues bo mannan ta loke bo ta usa mas tantu ora di biaha. Djis imaginá bo kuantu biaha bo mester entregá bo dokumentonan personal na diferente hende na èrpòrt, kuantu biaha bo mester subi trapi òf primi boton pa subi left. Segun un estudio hasí na Merka, bo tin 100 biaha mas chèns di bira malu ku normal ora bo ta biaha. Un manera hopi importante pa protehá bo mes kontra di esaki ta dor di mantené bo mannan limpi.
Ounke mayoría di hende lo bisa bo ku laba bo mannan regularmente ku awa kayente anto usa hopi habon ta sufisiente pa laga bo mannan keda limpi, e realidat ta ku esaki no semper ta un opshon ora di biaha. Den e kaso aki, bo mihó opshon ta pa tin un desinfektante di man ku bo, ku bo por usa na kualke momento unda ku bo ta. Glacial su desinfektante di man por ta bo kompañero den esaki ya ku e ta mata 99% di bakteria, bo no mester di awa pa us’é, e ta seka lihé i e ta bin na dos tamaño hopi kumbiniente, sea den un bòter di 125ml, òf den su presentashon ‘bag hanger’ ku bo por kologá na bo tas òf bo maleta ora bo ta bai biaha.
Si bo ke haña mas informashon tokante e importansia di usa desinfektante di man tur dia, bo por bishitá e lenk.
Kara
Mantené bo kara limpi tambe ta sumamente importante ora di biaha. Un kara limpi ta laga bo sinti mas fresku, bo ta sinti bo ku mas energia, i ademas bo ta prevení infekshonnan i pèshinan fèrfelu. Ora di biaha, ta importante pa bo paga tinu riba dos aspekto: e wer di kaminda bo ta bayendo, i bo tipo di kueru. Si bo ta bayendo un lugá kaminda tin hopi solo, kòrda bai ku un krema di protekshon kontra solo pa bo kueru i bo lepnan. Pa mantené bo kara limpi i fresku, bo por konta ku Alcolado Glacial tambe, kual ta un loshon hopi refreskante ku no mester di awa, ta seka lihé i ta laga bo sinti fresku pa mas tempu.
Si bo ta bayendo un kaminda ku un wer un tiki mas friu, tòg ta importante pa protehá i hidratá bo kara regularmente pasobra e friu por seka bo kueru. Normalmente den wer friu bo chèns di haña grip i bira malu lo oumentá tambe. Den e kaso aki, Alcolado Glacial por ta hopi útil, ya ku e ta aliviá kongestion anto síntomanan di grip.
Loke ta kumbiniente di Glacial su Alcolado tambe ta ku e ta bin na tamañonan chikí òf grandi dependiendo di bo nesesidat, i ademas e ta bin ku un tapa “Pump Spray” ku ta ideal pa ora bo ta riba kaminda. Pa mas informashon bo por bishitá e lenk aki.
Boka
Segun un estudio realisá na Merka, mayoria di hende (19%) a bisa ku un hende ku “su boka ta ole malu” ta e pió hende pa sinta band’i dje den avion. Mas ku klaro esaki mester ta mas fèrfelu ainda si bo mester biaha hopi ora. Si bo no ke pa bo boka ole malu, pa ya bo por keda bon ku bo kompañero di biahe, nos ta rekomendá bo pa tin bals (di menta) ku bo na tur momento i evitá di kome kosnan ku tin siboyo, konofló, òf spesereinan fuerte manera kùri. Tambe ta ideal si bo por tin un tas chikitu ku un skeiru di djente i pasta di djente pa ya bo por skeiru djente despues di kome, òf simplemente pa mantené bo boka limpi tanten bo ta warda avion na èrpòrt òf durante bo buelo si bo mester biaha hopi ora.
Komo lastu tep nos ta rekomendá bo pa semper chèk delantá kuantu mililiter pa bòter bo por bai kun’é den bo tas di man. Esaki lo variá pa pais, pero e standart ta semper entre 100ml pa 150ml. Nos ta spera ku e tepnan aki lo yuda bo keda limpi i salú, i nos ta deseá bo un bon biahe di antemano!


text:
Resultadonan di Beisbòl Liga Grandi ayera:
- Minnesota Twins a pèrdè di New York Yankees ku skor di 4-3
Didi Gregorius no a konektá hit den 3 turno na bate. Didi tin un promedio di .255
- Seattle Mariners a pèrdè di Texas Rangers ku skor di 7-2
- Miami Marlins a pèrdè di Milwaukee Brewers ku skor di 8-7
- Los Angeles Dodgers a pèrdè di Oakland Athletics ku skor di 5-2
Kenley Jansen no a picha den e partido aki
- Atlanta Braves a pèrdè di San Diego Padres ku skor di 3-2
Andrelton Simmons no a konektá hit den 4 turno na bate. Andrelton tin un promedio di .256
- Arizona Diamondbacks a pèrdè di Pittsburgh Pirates ku skor di 4-1
- New York Mets a pèrdè di Baltimore Orioles ku skor di 5-4
Jonathan Schoop a konektá 1 honron(9) den 4 turno na bate ku 1 kareda anotá i 2 empuha. Jonathan tin un promedio di .301
- Toronto Blue Jays a pèrdè di Philadelphia Phillies ku skor di 7-4
- Cleveland Indians a pèrdè di Boston Red Sox ku skor di 6-4
Xander Bogaerts no a hunga den e partido aki
- Kansas City Royals a derota Cincinnati Reds ku skor di 4-3
- San Francisco Giants a pèrdè di St. Louis Cardinals ku skor di 4-3
- Detroit Tigers a derota Chicago Cubs ku skor di 15-8
- Tampa Bay Rays a pèrdè di Houston Astros ku skor di 3-2 den 13 entrada
- Washington Nationals a derota Colorado Rockies ku skor di 4-1
- Chicago White Sox a pèrdè di Los Angeles Angels ku skor di 1-0
Partidónan di Liga Grandi pa awe:
- Cleveland Indians kontra New York Yankees
- Minnesota Twins kontra Baltimore Orioles
- San Francisco Giants kontra Pittsburgh Pirates
- Texas Rangers kontra Detroit Tigers
- Arizona Diamondbacks kontra Cincinnati Reds
- Kansas City Royals kontra Boston Red Sox
- Philadelphia Phillies kontra Miami Marlins
- Atlanta Braves kontra Chicago Cubs
- Tampa Bay Rays kontra Houston Astros
- Washington Nationals kontra Colorado Rockies
- Chicago White Sox kontra Los Angeles Angels
Resúmen:
Tripel A
- Sharlon Schoop a konektá 3 hit den 4 turno na bate pa Norfolk Tides. Sharlon tin un promedio di .221
Klase A
- Chris Garia a konektá 1 hit den 5 turno na bate ku 2 kareda anotá i 3 base roba pa High Desert Mavericks. Chris tin un promedio di .348
- Gianfranco Wawoe no a konektá hit den 4 turno na bate pa Clinton LumberKings. Gianfranco tin un promedio di .273
- Carlton Daal a konektá 1 hit den 3 turno na bate ku 1 kareda anotá pa Daytona Tortugas den e promé partido. Carlton mester a bandoná e di dos partido despues di a risibí un picheo den kara den promé entrada I no tabata tin turno ofisial. Carlton tin un promedio di .269
- Sherman Lacrus a konektá 3 doblete den 5 turno na bate ku 1 kareda anotá i otro empuha pa Spokane Indians. Sherman tin un promedio di .259
- Juremi Profar a konektá 1 doblete den 4 turno na bate ku 1 kareda anotá pa Hickory Crawdads. Juremi tin un promedio di .293
- Darren Seferina a konektá 1 tripel den 5 turno na bate ku 1 kareda anotá i otro empuha pa Peoria Chiefs. Darren tin un promedio di .278
Liga di Nobato
- Jonathan Martijn no a konektá hit den 4 turno na bate pa Billings Mustangs. Jonathan tin un promedio di .273
- Kevin Josephina a konektá 1 hit den 4 turno na bate ku 1 kareda anotá pa GCL Braves. Kevin tin un promedio di .292
- Terrence Josephina no a konektá hit den 4 turno na bate pa DSL Braves. Terrence tin un promedio di .267
- Ildion Martina a konektá 1 hit den 4 turno na bate pa DSL Braves. Ildion tin un promedio di .176
- Raysheandall Michel no a konektá hit den 3 turno na bate ku 1 kareda empuha pa DSL Braves. Raysheandall tin un promedio di .277
- Chris Pieters a konektá 1 hit den 4 turno na bate ku 1 base por bola i 1 kareda anotá pa AZL Cubs. Chris tin un promedio di .320
- Rochendrick Alexander no a konektá hit den 3 turno na bate pa DSL Orioles. Rochendrick tin un promedio di .137
- Alexander Rodriguez a konektá 1 hit den 3 turno na bate ku 1 base por bola pa DSL Rays. Alexander tin un promedio di .288
- Zaino Henriquez no a konektá hit den 3 turno na bate pa DSL Twins. Zaino tin un promedio di .188
- Kirvin Moesquit a konektá 1 doblete den 3 turno na bate ku 2 base por bola i 1 kareda anotá pa GCL Orioles. Kirvin tin un promedio di .295
- Nelmerson Angela a picha 2 entrada i 1 tèrsio permitiendo 4 kareda i 5 hit miéntras ku e la poncha 2 batido pa DSL Mets. Nelmerson tin un rèkert di 2-1 ku 1 partido salba i un efektividat di 2.70 den 8 aparishon
Liga Independiente
- Curt Smith no a konektá hit den 3 turno na bate ku 1 base por bola pa Lincoln Saltdogs. Curt tin un promedio di .301


text:
Grupo Sur Koreano, BTS tabata e lider ganando cuatro premio, incluyendo miho cantica cu ‘Dynamite’ y miho grupo na e MTV Europe Music Awards diadomingo anochi, mientras Lady Gaga a bay cu premio pa miho artista.
BTS tambe a bay cu premio pa miho fanaticonan y miho presentacion virtual en bibo pa Bang Bang Con.
E show honrando lo miho den musica global a transmiti diadomingo riba e red cu presentacionnan di Alicia Keys, Sam Smith, Doja Cat y DaBaby. E grupo femenino Little Mix tabata anfitrion.
Gaga, kende a yega e evento cu e mayor cantidad di nominacion, a derota Harry Styles, Justin Bieber, Dua Lipa, Miley Cyrus y The Weeknd pa e premio miho artista. El a perde pa miho video, sinembargo, cual a bay na DJ Khaled pa ‘Popstar’. E colaboracion cu Drake a gana contra Cardi B y Megan Thee Stallion pa ‘WAP’.
Toch Cardi B a bay cu e premio pa miho hip hop. Coldplay a gana miho rock, Haley Williams a gana miho alternativo, y Little Mix a gana miho pop. Y e miho premio Latino a bay pa Karol G, kende tambe a gana miho colaboracion pa ‘Tusa’ cu Nicki Minaj.
David Guetta, kende a gana miho electronica, tambe a presenta na e show for di un escenario na Budapest. Cantautor YUNGBLUD a gana miho push, y Doja Cat a gana miho artista nobo.
Pa tercer aña, MTV EMA a entrega un premio ‘cambio di generacion’, e biaha aki na cinco muhe luchando pa husticia racial y social rond mundo: Kiki Mordi, Temi Mwale, Catherhea Potjanaporn, Luiza Brasil y Raquel Willis.
Eddie van Halen, kende a fayece luna pasa, tambe a ser recorda den un tributo cu participacion di Tom Morello y St. Vincent.


text:
“Mi ta mira atras riba reunionnan hopi fructifero den comienso di e siman aki hunto cu Secretario di Estado di Reino señora Alexandra Van Huffelen, Premier di Corsou, señor Gilmar ‘Pik’ Pisas y Premier di Sint Maarten, señora Silveria Jacobs”, Prome Minister Evelyn Wever-Croes a duna di conoce..
Un logro principal pa Aruba ta e hecho cu a yega na un acuerdo cu Hulanda bou di cual condicionnan Aruba por stop e recorte di salario di 12.6%. Aruba ta cumpliendo cu cada un di e condicionnan stipula pa Hulanda. Diabierna awor Hulanda ta bay Conseho di Minister di Reino pa aprobacion y si esaki wordo aproba y Aruba por demostra di ta cumpliendo cu e condicionnan, e ora lo por cuminsa na stop e recorte.
Manera a wordo anuncia, tur cos ta poni pa juli 2022, Gobierno cuminsa paga e 5% na ambtenaarnan. Esaki sigur ta hopi importante mirando cu mundo completo a sali di un crisis y a drenta un otro cual ta e guera na Ukraina causando asina cu e prijsnan di petroleo, di gasoline y di tur producto importa pa Aruba a aumenta considerablemente. E efecto di subida di prijs di e productonan aki na otro parti di mucho, ta haci cu na Aruba tambe nan ta subi.
Prome Minister a enfatisa cu Gobierno ta consiente y tin comprencion cu esaki ta causa cu hopi famia ta pasando momentonan dificil. “P’esey e compromiso di Gabinete Wever-Croes ta pa cumpli cu e condicionnan cu a palabra cu Hulanda pa asina por debolbe tur empeado publico y esnan cu ta traha na fundacionann subsidia pa Gobierno, nan 5% di salario bek”, Prome Minister Evelyn Wever-Croes a duna di conoce.


text:
Kampionnan di deporte poniendo Kòrsou riba mapa pa mundu wak!
Kampionnan di deporte poniendo Kòrsou riba mapa pa mundu wak!
PAR ta felisitá nos deportistanan ku ta hasiendo furor den eksterior i asina pone Kòrsou riba mapa unabes mas!
Awe ekipo di Kòrsou a bira kampion di Latino Amerikano di Softball Selekshon Junior. Ku esaki e ta bira e di 4 tim di Kòrsou ku ta bai World Series e aña aki. Mester yama pabien i danki na e prestashon formidabel di picher Ivy Prince i Dayenne Prince. Tambe Kòrsou a triunfá i gana durante e wega Latino Amerikano Selekshon Senior di Softball.
Di e 7 kategorianan di kompetensia regional pa saka ken ta bai World Series den nos region, Kòrsou a partisipá na 6 kompetensia. Di e 6 weganan aki Kòrsou a bira kampion regional den 5 di e 6 nan.
E úniko ku nos a pèrdè ta baseball Senior League. Nos por asta papia ku loke Kòrsou a kaba di logra niun pais na mundu a logra!
No ta un sekreto ku Kòrsou semper a destaká den e deporte aki i a produsí hopi talento ku awor ta hunga den Major Leagues na Merka i otro paisnan manera Hapon. Siman pasa nos tim di Kòrsou tambe a bira sub kampion di ‘Honkbal week Haarlem’. Tambe nos ke rekordá riba Liga Pabou ku a sa di klasifiká nan mes pa representá Karibe na e World Series di Little League na Williamsport ku lo bai tuma lugá entre 17 pa 28 di ougùstùs 2022.
No ta den wega di bala so nos deportistanan ta destaká. Luna pasa nos por a eksperensia ku na torneo di tènis Roland Garros, Jean Julien Rojer a sali promé den e kategoria di “Dubbelspel”.
Riba tereno di Atletismo, tabata tin e Mundial di Atletismo na Oregon USA, kaminda nos hóbennan di Kòrsou a destaká ganando e medaya di plata pa 4×400 meter miksto.
I komo último nos no por keda sin menshoná nos ginetenan i amazonanan yòn ku den wikènt a partisipá i a destaká den e Mundial Hípiko di ekitashon na Cali, Colombia. Einan di e 150 partisipantenan, dos hóben i un hobensita vèrsá den e deporte aki ku ta pertenesé na ASPAFIKO a gana dos biaha e promé lugá i e di tres lugá i nan bin Kòrsou bek ku dos medaya di oro i un bròns. Di e 8 pais nan ku a kompetí na e mundial, Kòrsou a sali e na e di tres pais ku a bai kas bek ku mas tantu premio. Lokual ta masha bunita pa menshoná ta ku aparte di e medayanan di oro i bròns, un damita di kondishon speshal tambe a sa di gana un medaya di oro den su kategoria pa Kòrsou.
PAR ke kompartí su orguyo pa ku e deportistanan di Kòrsou ku determinashon, disiplina i amor pa e deporte i ku a pone Kòrsou destaká i mustra mundu ken ta kampion.
Ban sigui pone enfoká riba nos hóbennan i héroenan di deporte ku den transkurso di aña ta promové Kòrsou i sa di inspirá otro


text:
Nos direktiva
‘Stichting Brisa’ ta konsistí di e siguiente miembronan:
Karen Tromp-Hunte
Presidente
“Mi ta kasá i mi ta mama di 2 yu chikí. For di 2009 mi ta forma parti di ‘Stichting Brisa’ i for di 2011 mi ta okupá e posishon di Presidente di e fundashon. Pa mi ta sumamente importante pa partisipá aktivamente den e komunidat, kompartí mi eksperiensia i konosementu i tambe yuda otronan. Na momentu ku nos a wòrdu aserká dor di e alkalde di Groningen pa forma un direktiva di konseho, di i pa personanan Hulandes-Karibense, mesora mi a bisa ‘si’. Ku e idea pa yuda nos hendenan i tambe pa demostrá ku nos ta mas ku loke prensa ta menshoná. Nos ta hendenan kreativo, amikal, alegre i sabí!”
Swinda Stamper
Vise-Presidente
Swinda tabata tin un hubentut bunita i trankil na Aruba. Semper e tabata sa ku e lo bandoná su isla i bai biba afó pa asina por yuda kaminda ta nesesario. Un di su metanan tabata pa semper tin un funshon di maneho. Na 1987 Swinda a muda pa Hulanda i mesora a kuminsa studia ‘Commerciële Economie’. Despues di a terminá su estudio, e a sigi su pashon ku ta moda i maneho. E a finalisá e estudionan ‘Mode en Kleding’ i tambe ‘Ondernemerschap’ ku éksito. Despues di esaki, e a sigi diferente estudio kortiku i kurso.
“Semper mi tabata tin e pashon pa logra kosnan den bida. Mi gusta adrenalina! Mi agènda semper ta un tiki dimas yen. Mi tin mi mes empresa, mi ta Presidente di mi mes fundashon, mi tabata Vise-Presidente i despues Presidente na ‘Platform Zelforganisaties’ pa 10 aña, Vise-Presidente na ‘Stichting Brisa’, miembro di direktiva di WMO i tambe miembro di direktiva di diferente organisashonnan, manera FNV vrouwen Noord. Na aña 1989 mi a disidí ku mi ke kontribuí na mi komunidat. Te ku awe mi ta hasi esaki ku masha plaser. Si bo por yuda un persona tur dia i hasi e kontentu, pakiko lo bo no hasi esaki?”
Ayschlaine Profas
Tesorero
Ayschlaine a nanse i a biba na Kòrsou te ku su 27 aña. E a muda pa Hulanda pa sigi su estudio i despues di a obtené su diploma e a disidí di keda na Hulanda. Ayschlaine ta kasá, e tin un yu muhé di 6 aña i e ta biba na Beijum, Groningen.
“Aktualmente mi tin mas ku 10 aña ta biba den e komunidat hulandes. Mi konosé e desafíonan (por ehèmpel ora di buska trabou) ku nos ta wòrdu konfrontá ku ne ora bo ta un imigrante. Mi gusta yuda otronan ku tambe a imigrá. Esaki tambe ta e motibu pakiko mi a forma parti di ‘Stichting Brisa’. Aparte di yuda otro personanan Hulandes-Karibense, tambe mi ke krea mas konekshon ku nos hendenan. Komo Tesorero di ‘Stichting Brisa’ no ta semper mi tin kontakto direkto ku nan. Mi ta yuda mi koleganan ku ta den e fundashon fasilitando nan pa nan por trata e preguntanan i problemanan di e personanan Hulandes-Karibense, ku gobiernu di Groningen i otro institushonnan tin. Esaki mi ta hasi ku hopi plaser!”
Dudley Sambo
Miembro di direktiva
“For di un edat hopi yòn mi tabata tin e pashon pa yuda otronan. Mi ta disfrutá enormemente ora mi kompartí mi konosementu, eksperiensia, talentonan i pashon na un meta ku ta motivami. ‘Stichting Brisa’ tin hopi oportunidat pa hasi esaki. Pesei mi a bira miembro di e fundashon aki.” Nèt despues ku Dudley a yega Hulanda den 1993, e a forma parti di diferente organisashonnan na Groningen pa asina por yuda personanan Hulandes-Karibense den un manera òf otro.
Diesun aña pasá, ora ku Dudley a wòrdu invitá dor di munisipio di Groningen pa kuminsá ku un direktiva di konseho spesialmente pa personanan di desendensia antiano na Groningen, mesora e a bisa si. For di e momento ei e ta forma parti di ‘Stichting Brisa’, ku a wòrdu establesé ofisialmente 10 aña pasá.
Davally Marcos
Miembro di direktiva
For di 1998 Davally Marcos ta biba na Hulanda. E ta kristian i tambe e ta forma parti di un iglesia. Na 2014 e a wòrdu aserká pa hasi anotashon pa ‘Stichting Brisa’. Dos aña despues e a tuma e desishon pa bira miembro di direktiva, paso e ke informá i yuda nos komunidat kaminda ta nesesario.
“’Stichting Brisa’ a wòrdu lanta pa advisá gobiernu tokante e nesesidatnan di nos hendenan. Tambe nos ta yuda forma e maneho. Den e ultimo añanan a bin algun kambio den esaki i nos a disidí kambia nos vishon dor di enfoká mas riba e nesesidatnan di e komunidat antiano/arubiano. Nos no ke organisá solamente eventonan informativo, pero tambe nos ke yuda nos hendenan te kaminda nos por. Nos no ta trahadó sosial, pero nos ta konsehá personanan i famianan ku tin difikultat den e proseso di imigrashon. Ta pesei ta importante pa nos keda traha huntu, yuda otro i keda den e lus positivo. Union ta hasi forsa.”


text:
Ora papia di un Reina, mundo ta mira un trono, un corona. Mundo tin problema pa mira e exigencianan cu ta wordo pone riba e persona cu lo mester lubida su mes completamente pa entrega na un pais, e imagen perfecto mara na e titulo di “Su Mahestad”.
Ayera mundo a despedi di Su Mahestad Reina Elizabeth II, e forsa tras di Reino Uni den uno di e temporadanan mundial cu mas cambio di hende y sociedad humano.
Inglatera, sede di Reino Uni, ta un isla dilanti costa Europeo. E ta wordo considera Europeo, pero ta defende su caracter unico.
“Rule Britannia…Britannia Rules the Waves” ta resona te awe pa. Britannia, e figura femenino di un guerero, ta presenta Great Britain.
“Rule the Waves” tabata e encargo di tempo na Reina Elisabeth, naci na entrada di e siglo cu Reino Uni a wordo ataca pa estilonan nobo di bida, globalisacion y tur loke a cualifica Siglo 20 revolucionario.
Reina Elizabeth II a nace 6 di Februari 1926 y na e momento no por a realisa e tarea grandi cu tabata spera su persona for di momento cu el a wordo proclama Reina.
Setenta aña largo e mester a dirigi e mundo cu Gueranan Mundial a laga atras pero tambe un mundo cu kier a deshaci di tur tradicion.
Colonianan a bira paisnan independiente despues di revolucionnan rond mundo. Na 1931 Common Wealth, consistiendo pa un gran parti di teritorionan bieu di e Imperio Britanico a wordo introduci.
Te awe exigencianan nobo ta keda presenta como reto pa un futuro insigur den un mundo di pensamentonan den cual historia y deseo pa futuro mester topa.
Un encargo grandi a spera Reina Elizabeth II, cu tambe ta e Gobernador Supremo di Iglesia di Inglatera, sin duda un pais unico atrabez di historia y te awe.
“Rule Britannia, Britannia ta goberna e olanan” a keda e canto di un pais cu Su Mahestad Elizabeth II como Reina, cu tabata por a conta cu e apoyo grandi di su esposo Principe Philip tanto como Reina y como mama di yiunan cu a nace den un epoca nobo.
E generacion cu a nace despues di guera, a haci lama mundial sumamente peligroso y dificil pa lidernan, cu un bida cu tele comunicacion a duna un contenido nobo.
Casnan Real, cu atrabez di historia por a conta semper cu cierto proteccion den exposicion publico, a bira uno di e fuentenan mas importante y atractivo pa periodismo moderno.
Escandalonan tabata un fuente nobo di noticia sigur di di publicacionnan cu tabata depende di escandalo pa bende.
Reino Uni sigur no a scapa di e tendencia cu a bira uno di e retonan grandi cu Reina Elizabeth II, mester a confronta den su bida.
Ta hustamente e hamber mundial pa sensacion, a haci cu Su Mahestad Reina Elizabeth II a destaca ora problemanan serio mester a wordo enfrenta.
Matrimonio di su ruman muher, morto di Princesa Diana, mencion di su yiu homber den escandalo mundial y e segundo matrimonio di su yiu, Charles cu for di ayera tin e titulo di Rey, sigur ta bini dilanti riba e lista largo di momentonan dificil cu Reina Elizabeth II mester a enfrenta.
Ora Covid-19 a ataca mundo, Reina Elizabeth a entrega mundo su formula di forsa. “Fe,” ta e palabra cu el a laga atras como herencia pa sigui nabega den e lama mas bruto cu condicionnan di bida por presenta.
Ayera su salida di e mundo aki a bira e noticia grandi.
Awor kico? Awe mundo mester duna contesta despues cu Reina Elizabeth II a despedi y Rey Charles III a habri un epoca nobo pa un Reino den un mundo di futuro insigur.


text:
Video
Home Video
Entrevista cu un ex piscado cu a perde ariba lama fin di aña 90
Oranjestad - Franklin Fingal(60) den e siguiente entrevista lo conta, kiko su persona, dos primo y un swa a pasa den momento cu boto...
Pasa busca bo bela, y awa di 7 sorto traha special pabo na Aruba...
Aruba Incense ta situa na Dakota, den e tereno di Plaza Bookshop
Video Gino Frans Drugsbestrijder/Ex Adicto: No tin cuido aki na Aruba pa Eugene Lampe....
Oranjestad - Ariba diabierna ultimo nos a ricibi bishita di Gino Frans conocido Drugsbestrijder y ex adicto. E entrevista a bay over Eugene Lampe,...
Video viral: Mucha muhe(17) a reacciona y pusha un Bear for di nan cura...
California - E video aki a bira viral durante siman, momento cu un Mama Bear a subi muraya di un cas hunto cu dos...
Video: Turista testigo di e suicidio na Divi Phoenix y splicando mas di e...
Palm Beach: Diamars den oranan di mainta varios turista tabata testigo di e suicidio cometi pa e homber cu a bula for di 7...
Entrevista cu: Donald Angela(57) ocho luna clean, despues di a sigui Programa di Adiccion...
Oranjestad - Ocho luna a pasa y Donald Angela(57) ta cla pa bay bek su cas y ta hunto cu su sernan stima. Diaranson april...
Entrevista cortico cu Ingomar Flanegin, momento cu e la drenta Hospital cu Covid-19
Oranjestad - Durante fin di siman nos a tuma contacto cu Ingomar Flanegin, un persona conoci den e mundo di Farandula aki na Aruba. Durante...
Video Exclusivo: Chaldira Vis reaccionando over di Junior “Blauw” Quant ta sali liber 26...
Oranjestad - Diahuebs merdia Arubanative a combersa cu Chaldira Vis, unda e la reacciona ariba e hecho cu Junior "Blauw" Quant ta bek den...


text:
WILLEMSTAD — Manera ta ampliamente konosí, aña pasá a presentá problema ku e kalidat di awa na nos pisina na SDK, motibu pa kua el a keda será ku tur e konskuenshanan konosí.
FDDK semper ke garantisá un produkto riba un nivel ekselente pa pueblo di Kòrsou, i pa hasi esaki posibel, ta trahando riba perfekshon di su servisio- i produktonan. For di aña pasá òktober, a bin ta hasi diferente ehersisio huntu ku profeshnalnan pa por garantisá ku e awa na Pisina Bennie Leito ta kumpli ku e normanan stipulá.
T’asina ku tur luna ta laga tèst e awa na laboratorio ADC pa por tin kòntròl riba su kalidat.
Resientemente FDDK a atkerí mashinnan pa internamente, riba un base mas regular, por midi e kalidat di awa. Personal a risibí entrenamentu dor di un profeshonal di kalidat di awa, ‘Watermanagement Expert’, sra. Janine Eurelia kon pa traha ku e mashinnan.


text:
Reconstruccion di ciudad di Mocoa na Colombia, cu a resulta afecta pa un avalancha di lodo y piedra, y cu a laga te na E momento aki 303 morto y 314 hende cu ta registra como desapareci, por tarda te 3 aña, Luis Carlos Villegas a informa.
Luis Villegas ta e funcionario cu Presidente di Colombia, Juan Manuel Santos a nombra como director di programa di reconstruccion di Mocoa, capital di departamento di Putumayo. Villegas a bisa cu obranan cu mester construi na e zona ey, por tarda entre 2 pa 3 aña, segun pronostico di gobierno di Colombia.
“Reconstruccion di tuberia di awa, di infrastructura electrico, construccion di e lugar conoci como malecón, reconstruccion di henter oriya di riunan y di cas lo tarda cerca di 2 aña” Villegas a splica.
E funcionario a splica cu reconstruccion di Mocoa a cuminsa awor den periodo di gobierno di presidente Juan Manuel Santos, pero cu lo finalisa den e proximo periodo, bao direccion di e proximo presidente cu lo keda eligi na 2018.
“Nos lo bay tin un periodo di transicion entre gobierno aki y otro gobierno, pa tal motibo ta hopi importante pa no detene e proceso, y laga cla varios contrato di obra y cu trabao por avansa. E idea ta pa tin tur cos cla mas lihe cu ta posibel , nos ta pensa cu den menos di 12 luna nos por cuminsa entrega e prome grupo di cas”, el a declara.
Villegas a ser scogi pa presidente Santos, pasobra e tin hopi experiencia den tragedia manera esaki, pa motibo di e posicion cu e tabatin den e proceso di reconstruccion di ciudad Armenia, capital di departamento di Quindio, cu a resulta afecta pa un teremoto na januari di 1999 y cu a laga mas di mil hende morto y cu hopi daño material.
Instituto di Medicina Legal a duna di conoce un informa, den cual e cantidad di morto causa pa e avalancha di diasabra pasa na Mocoa, a yega te na 303 persona. Diaranson presidente Santos a bisa cu ekipo di rescate ta continua cu buskeda di 314 persona cu a desaparece y cu nan famia ta busca desesperadamente. Santos a informa tambe cu 332 persona a ser atendi na diferente hospital pa diferente herida.
E tragedia a sucede ora cu tres riu y un rooi cu ta pasa cerca di Mocoa a desborda, pa motibo di hopi awacero cu a afecta mas di mita di region. E region ta conta cu 50 mil habitante.
Gobierno a decreta emergencia economico, social y ecologico, cu obhetivo di desvia algun recurso for di presupuesto original, pa emergencia aki y pa asina por duna atencion na persona den situacion di emergencia na Mocoa.